Poplave.rs okuplja 100 volontera, više od 1.000.000 poseta\nSamo nedelju dana nakon nevremena koje je ostavilo desetine hiljada ljudi bez domova, a čije se žrtve i raseljeni i dalje broje, projekat poplave.rs postao je najvažnije mesto na kome se može doći do relevantnih informacije vezanih za poplavljena naselja, nestale osobe i informacije uživo sa terena. Na ovom sajtu danas radi 100 volontera, a čitava grupacija generisala je više od 1.000.000 pojedinačnih poseta.\nSamo nedelju dana nakon nevremena koje je ostavilo desetine hiljada ljudi bez domova, a čije se žrtve i raseljeni i dalje broje, projekat poplave.rs postao je najvažnije mesto na kome se u Srbiji može doći do relevantnih informacije vezanih za poplavljena naselja, nestale osobe i informacije uživo sa terena. Na ovom sajtu danas radi 100 volontera, a čitava grupacija generisala je više od 1.000.000 pojedinačnih poseta i 5.000.000 pregleda.\nNakon što je postavljena inicijalna mapa ugroženih mesta na poplave.rs, tim programera i dizajnera lansirao je i info.poplave.rs kao mesto na kome se volonteri mogu informisati o zaduženjima, kao i nestali.poplave.rs – mesto na kome se mogu prijaviti i pretraživati nestale osobe. Njima su se pridružili volonteri u prihvatilištima koji su ih snabdevali informacijama o raseljenima, a uspostavljena je i komunikacija sa raznim organizacijama, medijima i institucijama.\nSajt poplave.rs održava 100 volontera\nNa sajtu se danas nalazi spisak od preko 5000 raseljenih lica, kao i 500 prijava nestalih osoba koje su uneli njihovi bližnji, od kojih je već locirano 50. U saopštenju za medije, Sibin Grašić, jedan od vodećih programera ovog projekta izjavio je:\nSve ovo ne bi bilo moguće bez ogromne požrtvovanosti ljudi koji učestvuju u celom projektu. Funkcionisanje sajtova 24/7 iziskuje velike napore, te bi nam snažnija podrška javnih službi i ostalih organizacija kao što je Crveni krst umnogome pomogla. Apelujem na sve ljude koji su aktivni na društvenim mrežama da na koji god način mogu verifikuju informaciju pre prosleđivanja.\nVolonteri oko ovog sajta uspeli su za kratko vreme i uz pomoć donatora da prikupe i pošalju dva kamiona puna hrane i drugih potrepština u Paraćin, jedno od mesta pogođenih stravičnim poplavama. Grašić je na Twitteru objavio da su se izradi sajta priključili i zaposleni iz Microsoft Developer Centra koji se nalazi u Beogradu, a koji će u narednom periodu raditi na razvoju PoplavePedije, digitalne enciklopedije znanja i informacija koja će se bazirati na popularnom WikiMedia sistemu stranica.\nSlični projekti pokrenuti su i u Hrvatskoj i u Bosni i Hercegovini gde danas operišu dva sajta – poplave.hr i poplave.eu, koji su za kratko vreme postali isto tako relevantni izvori informacija, okupljajući iza desetine volontera koji danonoćno rade na održavanju ovih projekata.


VRTIĆ u naselju RAŠKA - novo vranjsko Potemkinovo selo - InfoVranjske\nNovi vrtić u naselju Raška u Vranju „obeležava“ dve i po godine od početka izgradnje, još od septembra prošle godine nezavršena i tužna investicija, „krasi“ ulaz u grad i podseća na Potemkinovo selo.\nIzgradnja započeta u leto 2018. godine više puta je vremenski «preseljena» iz odlazeće u dolazeću godinu, iz 2018. u 2019, zatim u 2020. pa u 2021. godinu, ali bez naznaka kada će biti nastavljena izgradnja i kada će biti završen ovaj za Vranje, kako kaže vlast, „kapitalni projekat“.\nAktuelna vlast u Vranju pokušala je da krajem prošle godine, na decembarskoj sednici Skupštine Grada, umiri javnost porukom Bojana Kostića, većnika za finansije, „da je izvršeno neko doprojektovanje, pa će se krenuti sa izgradnjom“, međutim, prvi meseci 2021. godine pokazuju da se ništa ne pomera na gradilištu vrtića u Raškoj.\nNepodobni mediji i opozicija u Vranju upozorili su doduše još u leto prošle godine da «gradska vlast namerno zateže sa plaćanjem izvođaču radova zbog kupovine privatnog vrtića u Gornjoj čarišiji», ali ni to nije pokrenulo lokalne vlastodršce da se trgu iz letargije i zaustave «inerciju nezavršenih projekata» u gradu.\nPodsećamo, početak izgradnje novog vrtića u Raškoj bio je gromoglasno najavljen od strane aktuelne vlasti u Vranju s posebnim osvrtom na kapacitete od 250 dece, što su plaćenički mediji iskoristili da maksimalno propagiraju i ispevali hvalospeve zbog ove „kapitalne investicije“.\nIsto je činila i aktuelna vlast, koristeći ovaj kapitlan prpromaaj za slikanje u predizbornoj kampanji.\nNa kraju, neko je, čak i bez skupštnske odluke, rešio da KUPI privatni vrtić, a na račun izgradnje novog prostora.\nI sve tako, bez ikakvih posldica po bilo koga, bar, naravno, za sada.


Predsednik Republike Turske Redžep Tajip Erdogan upozorio je na rastuću islamofobiju na Zapadu i poručio da vređanje drugih ljudi i njihovih verovanja nemaju veze sa slobodama.\nErdogan se preko video linka obratio učesnicima 23.godišnjeg kongresa Muslimanske američke zajednice (MAS) i zahvalio organizatorima koji su uspeli da pronađu način da se okupe na virtuelnoj platformi kada već uslovi pandemije kovid-19 ne dozvoljavaju tradicionalna okupljanja.\nErdogan je upozorio na problem rastuće islamofobije na Zapadu i naveo "primer Francuske u kojoj se pod plaštom slobode govora vređa poslanik Muhamed".\nIstičući kako je ideološki fanatizam uzeo maha, Erdogan je kazao da oni koji ignorišu napade na džamije i ohrabruju vređanje muslimanskog proroka Muhameda, u stvari prikrivaju vlastiti fašizam.\nTurski predsednik Erdogan je dalje kazao da je islamofobija bolest koja se širi brže od korona virusa.\n- Kulturalni rasizam, diskriminacija i netolerancija su dosegli razmere da više ne mogu sakriti i u zemljama koje su godinama važile za kolevke demokratije - kazao je Erdogan.\nTurski predsednik Erdogan i ovom prilikom je kazao da se Turska odlučno suprotstavlja svim oblicima sukoba na etničkim ili verskim osnovama i da je uvek spremna da odgovori na napade na njene svete vrednosti.\n- Nastojimo voditi umerenu, poštenu i samouverenu politiku koja je primer celom čovečanstvu, a posebno u kontekstu religijskih sloboda. Ne mešamo se u tuđa verovanja ili način života i garantujemo slobodu praktikovanja vere svim našim građanima - kazao je Erdogan.


Najbolji studenti završne godine Tehničkog fakulteta „Mihajlo Pupin“ u Zrenjaninu od ove školske godine obavljaće stručnu praksu u nekoliko preduzeća u Zrenjaninu, saopšteno je nakon potpisivanja ugovora sa predstavnicima Udruženja „Zrenjaninski poslovni krug“. Ovo udruženje okuplja uspešne privrednike, u čijim kompanijama će studenti sticati prvo radno iskustvo, ali i stručnu praksu.\nUgovore su potpisali dekan TF Milan Pavlović i predsednik „Zrenjaninskog poslovnog kruga“ (ZREPOK) Dragan Vidaković, istakavši da je saradnji kumovao nedavni uspeh zrenjaninskih studenata na Majkrosoftovom internacionalnom takmičenju informatičara u Poljskoj.\n- Pokrenuli smo komponentu proširene odgovornosti fakulteta, što znači da studentima želimo da pružimo maksimalno znanje, a cilj ja da oni po diplomiranju što pre steknu radno mesto. Do sada smo, u okviru tih aktivnosti, potpisali već jedan ugovor sa gradskom upravom oko prakse studenata u javnim preduzećima - rekao je dekan Pavlović.\nZrenjaninski privrednici obavezali su se da će stipendirati master studije na zrenjaninskom fakultetu za jednog studenta koji pokaže najbolje rezultate tokom stručne prakse, ali i da će mu uručiti godišnju stipendiju u iznosu od 120.000 dinara.\n- Uvereni smo da će ova saradnja profilisati kadrove neophodne zrenjaninskoj privredi - kaže Dragan Vidaković, predsednik ZREPOK-a.\nPrema njegovim rečima, studenti završnih godina Tehničkog fakulteta u Zrenjaninu na osnovu sklopljenog ugovora obavljaće volontersku stručnu praksu u nekoj od firmi čiji su vlasnici okupljeni u Udruženju ZREPOK.\nGDE DA NADJEM UGOVOR OPRAKSI?


KS /Reforma nadležnosti ključna na svim nivoima vlasti u BiH / Radio Sarajevo\n06. 03. 2018. u 20:55:00 Radiosarajevo.ba\nPoboljšanje saradnje lokalnih vlasti, te učinkovitije upravljanje sistemom raspodjele finansijskih sredstava bio je povod današnjeg sastanka premijera Kantona Sarajevo Elmedina Konakovića sa članovima Zajedničke komisije Evropske unije.\nKomisiju je predvodio jedan od njenih članova Mladen Milanović.\nSastanku su prisustvovali ministri unutrašnjih poslova, finansija, zdravstva, pravde i uprave Vedran Mulabdić, Jasmin Halebić, Zilha Ademaj i Mario Nenadić, te članovi ove komisije Károly (Charles) Jókay, Regula Bäbler i Giorgio Brosio.\n"'Inicijativa za lokalne vlasti' je rezultat zajedničke saradnje Ureda specijalnog predstavnika EU u BiH, USAID-a i Ambasade Švicarske. I jedan od njenih ciljeva jeste da saslušamo mišljenje lokalnih vlasti u BiH o problemima i preprekama s kojima se suočavaju u svakodnevnom radu, a posebno u pružanju usluga građanima. Pri tome se prije svega misli na zdravstveni sektor, oblast socijalne zaštite, lokalni ekonomski razvoj, prostorno planiranje, javni red i sigurnost, te koncesije", pojasnio je Milanović.\nDodao je kako su upravo iz tog razloga i formirali Zajedničku komisiju koja je sastavljena od međunarodnih eksperata na polju lokalne uprave, a koji će nakon razgovora s predstavnicima svih nivoa vlasti sačiniti i dostaviti im u maju ove godine Izvještaj o trenutnom stanju u pomenutim oblastima.\nPo njegovim riječima, u zadnjih pet godina u BiH indirektni porezi su rasli za oko 750 miliona KM od kojih je 600 miliona ubrano u Kantonu Sarajevo, a kojem se vraća samo 18 posto od ukupnih tih sredstava.\n"Bilo kakav udar ili zastoj u Kantonu Sarajevu značio bi ogromnu štetu za cijelu državu BiH, a bili bi ugroženi i mnogi međunarodni aranžmani Bosne i Hercegovine", poručio je premijer KS-a.\nInformisao je kako je KS nažalost ima specifičnu i jedinstvenu organizaciju jer jedini u Federaciji BiH ima nadležnosti koje mu po Ustavu ne pripadaju.\n"Izmjenom Ustava KS-a i skorim donošenjem Zakona o lokalnoj samoupravi napravili bismo iskorak u uspostavljanju funkcionalnijeg sistema koji bi osigurao da općine odnosno lokalne zajednice preuzmu nadležnosti obrazovanja, prijevoza, komunalnih usluga, a što će naravno pratiti finansijska sredstva", naveo je premijer Konaković.\nTokom sastanka ministar finansija Halebić je govorio i o unapređenju sistema fiskalnog federalizma navodeći kako bi nam dobrodošlo iskustvo drugih zemalja koje imaju uspostavljen i funkcionalan ovakav fisklani odnos, jer se sa sadašnjom raspodjelom indirektnih poreza ne slažu se svi kantoni.\n"Bilo bi neophodno poduzeti reformu kako bi ukupna vrijednost naplaćenih javnih prihoda i sve ekonomske aktivnosti porasle u Federaciji BiH", naglasio je Halebić te dodao da je ukoliko se smanje parafisklani nameti moguće očekivati povećanje privrednih aktivnosti.\n"Najbolje je bi bilo kada bi javni i privatni sektor postao ravnopravan te bi na taj način građani mogli birati u kojoj će se ustanovi liječiti", poručila je Ademaj.\nDodala je i da je pokrenuta reforma zdravstva, ali da i taj proces sigurno neće biti okončan za još tri naredne godine.\nPo njegovim riječima, za pravosuđe se izdvaja 35 miliona KM i to za rad i funkcioniranje Općinskog i Kantonalnog suda, i drugih pravosudnih institucija.\n"Najveći problem je što se Općinski sud bavi komunalnim predmetima, gdje se za neplaćen račun od 2 KM formira predmet koji košta 90 KM. Na Kantonalnom sudu postoje velika kašnjenja u građanskom odjeljenju, gdje se danas rade predmeti iz 2014. godine", naveo je neke od evidentnih nedostataka u radu sudova ministar Nenadić.\nZajednički zaključak je da je ključna reforma nadležnosti na svim bosanskohercegovačkim nivoima vlasti, jer je to kompleksno, političko, pravno i administrativno pitanje, saopćeno je iz Press službe KS-a.\nTagovi: reforme Kanton Sarajevo Federacija BiH\nSud / Dug GRAS-a samo raste, UIO više ne prašta: Na prodaju 8 tramvaja i 28 autobusa


Povodom 12. aprila, Međunarodnog dana dece koja žive i rade na ulici: Nevidljiva u sistemu - Pokrajinski zaštitnik građana - ombudsman\nPovodom 12. aprila, Međunarodnog dana dece koja žive i rade na ulici: Nevidljiva u sistemu\nTema ovogodišnjeg dana Međunarodnog dana dece koja žive i rade na ulici je identitet. Deca koja žive i rade na ulici predstavljaju jednu od najranjivijih i višestruko diskriminisanih društvenih grupa. Ukoliko im društvo ne pomogne, takva deca često postaju lica bez formalnopravnog identiteta, čime im se uskraćuje pristup obrazovnom, zdravstvenom i sistemu socijalne zaštite, a kasnije tržištu rada, tako da ona za društvo kao i da ne postoje. Uz to, ova deca neretko su u situaciji da budu izložena i intervencijama policije, napadima od strane odraslih građana i vršnjaka, a čak i posle intervencije nadležnih veliki broj njih se, ukoliko ne dobije odgovarajuću podršku, vraća životu i radu na ulici. Ovakvo stanje kosi se sa osnovnim načelima ostvarivanja, zaštite i unapređenja ljudskih i dečjih prava.\nPorajinski zaštitnik građana - ombudsman podseća na to da su deca koja žive i rade na ulici najmanje odgovorna za svoj položaj. To, međutim, ne znači da njihov glas ne treba da se čuje, niti da ona nemaju čime da doprinesu društvu u kojem žive. Istraživanje Pokrajinskog ombudsmana o dečjem prosjačenju sprovedeno 2011. godine pokazalo je da ova deca najčešće dolaze iz porodica u kojima ih roditelji zapostavljaju, zanemaruju, pa čak i zlostavljaju, a neretko su, zajedno sa roditeljima i vršnjacima, uključena i u rad organizovanih grupa koje svoj rad zasnivaju na njihovoj eksploataciji. Dobar primer nastojanja da se omogući ostvarivanje njihovih prava i promoviše njihova socijalna inkluzija predstavlja rad svratišta za decu koja žive i rade na ulici.\nMeđunarodni dan dece koja žive i rade na ulici obeležava se od 2011. godine na inicijativu međunarodne organizacije CSC sa sedištem u Velikoj Britaniji. Konzorcijum za zaštitu prava deteta je svetska mreža pokrenuta sa ciljem da se deci koja žive i rade na ulici pruži prilika da se i njihov glas čuje, da se promivišu njihova prava i unaprede njihovi uslovi života. Mrežu čine međunarodne, državne ili lokalne organizacije, pojedinke i pojedinci iz preko 80 zemalja koji se zalažu za to da Ujedinjene Nacije ovaj dan uvrste u svoj zvanični kalendar međunarodnih dana, a do sada je ovu inicijativu podržalo preko 3.000 ljudi.


DEVICA – nedeljni horoskop od 11. do 17.07.2016. – Lepotica.rs\nDEVICA – nedeljni horoskop od 11. do 17.07.2016.\nU prvom delu sedmice može donekle biti zategnute situacije u vašim emotivnim relacijama. Potrudite se da ne optužujete partnera za neke stvari, već prvo proverite da li su vaše primedbe na mestu, jer ga možete uvrediti, pa svakako očekujte burnu reakciju sa njegove strane. Ovi dani su malo napeti i savet je da budete korektni prema voljenoj osobi, a u drugom delu sedmice, kada se strasti smire, biće nekih zaista finih ljubavnih momenata između vas dvoje.\nSlobodne Device su u mnogo boljem raspoloženju nego u prethodnom periodu i sada ćete lakše ostvarivati kontakte sa nekim novim i interesantnim ljudima. Doduše, više ste u fazonu zabave i provoda – potrebno vam je da se rasteretite i opustite. U drugom delu sedmice možete pokrenuti jednu lepu priču koja bi mogla biti dosta zanimljiva za vas.


(Dusko Trifunovic, Dobrica Eric, Ljubivoje Rsumovic, Moso Odalovic, Dragan Radulovic:\nPETORICA IZ SRPSKOG, "Draganic" - "Rsum", Beograd 1999)\nPosle zajednicke knjige Lirski poker (1994), Dusko Trifunovic, LJubivoje Rsumovic, Moso Odalovic i Dragan Radulovic nastavljaju sa slicnim poduhvatima, a ovoga puta pesnickom bratstvu pridruzuje se jos jedno veliko ime - Dobrica Eric. Njihov poetski projekat Petorica iz srpskog (216 str) objavljen je u suizdavastvu Draganica i Rsuma iz Beograda 1999. godine. Knjiga je tehnicki i likovno izvanredno opremljena i stampana je u visokom tirazu od 10.000 primeraka, sto predstavlja pravi uspeh za nase izdavacke (ne)prilike. Ilustracije cine deciji crtezi sa prvog likovnog konkursa "Radost Evrope" (1998), a knjiga je snabdevena pojedinacnim i zajednickim fotografijama zastupljenih pesnika. Pocetna slova prezimena autora, "kad se poredjaju po starjestvu", daju rep "teror", sto se kao jezicka igra moze prihvatiti mada, kao i predjasnji "poker", radi se o stranoj reci i nesvojstvenoj decijem senzibilitetu.\nU uvodnoj reci, odnosno u svojevrsnom pismu, inicijator i organizator ovog projekta, ili "pesnicke mobe", LJubivoje Rsumovic govori o "ozbiljnim razlozima i novoj pesnickoj igri", sa dvadeset i jednom temom, o kojoj je svaki pesnik napisao po jednu pesmu sa kratkim propratnim komentarom. Teme su podsticajne i inspirativne, a ticu se svakodnevnog ljudskog zivota i decijeg sveta: dete, roditelji, igra, kuca, ja, drugarstvo, sunce, otadzbina, ljubav, tajna, junastvo, hleb, strah, skola, bog, rad, zivot, narod, bol, smrt i uspomena. Na taj nacin citaoci su u prilici da uvide kako o istim temama pisu nasi istaknuti pesnici, svako iz svog ugla vidjenja i dozivljavanja svega postojeceg.\nOva dragocena citanka, a zasto ne reci i svojevrsna antologija, sadrzi mnostvo lepih i uspelih pesama, mada, istini za volju, ima i nekoliko pesama koje su improvizovane i bez pravog nadahnuca. Buduci da razmatra i opeva vrlo znacajne i zahvalne teme, knjiga petorice ovih pesnika slavi, pre svega, i velica dete i njegov zivot, detinjstvo, ljubav i zivot uopste. Ali i pored veselih ditiramba i himni, pojedine pesme predocavaju deci postojanje principa zla, tiranije, rata, otudjenja i dehumanizacije, sto cini sastavni deo svakodnevnog zivota. Pisane u razlicitim oblicima i ritmovima, u razlicitim vremenskim razmacima i uslovima, sve pesme poseduju obrise modernog pesnickog govora i stila izrazavanja.\nPetorica iz srpskog je naslovna sintagma (a u opticaju za aktuelni naslov bilo je jos dobrih i intrigantnih predloga), koja ne oznacava samo pet pesnika iz savremene srpske knjizevnosti za decu i mlade, vec aludira na teme pismenih zadataka i na ljubav prema maternjem jeziku. Kako i sami autori naglasavaju, ova kniga doprinosi deci "razumevanju sveta, u osposobljavanju dece za veliku pustolovinu koju zovemo zivotom". Poput kakve enciklopedije ili korisnog leksikona, knjiga nudi dosta duhovitih i mastovitih odgovora na mnoga i krupna pitanja iz domena decije znatizelje i uobrazilje. Obrazlazuci pesme i pisuci sazete beleske o njima, pesnici su pri tom stvorili i posebnu proznu paletu zanimljivih, mudrih i humornih zapazanja, koja se medjusobno dopunjuju i cine logicku celinu. Redosled pesnika u knjizi sacinjen je po principu od najstarijeg (Trifunovic, 1933) do najmladjeg (Radulovic 1951).\nU celini posmatrano, sve pesme imaju drazi novine, dozu sugestivnosti, poucnosti i atraktivnosti, te kao takve, uz svoju razumljivost i pristupacnost, lako uspostavljaju komunikaciju sa decom. Moze se primetiti, takodje, da su ovom stvaralackom cinu svi pesnici prisli profesionalno i ozbiljno, ulazuci puno napora i umeca da pesme budu sto kompaktnije i prihvatljivije. Za razliku od Lirskog pokera, ova je knjiga znatno bogatija, osmisljenija i potpunija po svojoj originalnoj koncepciji i strukturi. Svi su pesnici pokazali prava lirska majstorstva i odvec poznata poeticko‡stilisticka dostignuca, koja ih cine osobenim i prepoznatljivim po individualnim glasovima.\nKnjiga "Petorica iz srpskog" je znalacki komponovana u idejno-metodoloskom smislu, kao i u hronolosko-asocijativnom nizanju tema i obradjenih pojmova. Kroz lirsko govorenje o detetu, u prvom i drugom licu jednine, dominira pretezno teorija (metod) igre, koji najmladjima omogucava da tako spoznaju svet oko sebe, njegove prednosti i nedostatke, njegove tokove i promene. Duhovitim jezickim kalamburima i bravurama, narocito kod Rsumovica i Odalovica, postignuti su veliki umetnicko-estetski efekti i raznovrsna znacenja.\nTrifunoviceve pesme, pisane bez upotrebe interpunkcijskih znakova, obiluju efikasnim i zvonkim rimama, karakteristicnim za njegov estradni manir. Stihovi su ostvareni u formi distiha i katrena, sa povremenim regrenima. Nekoliko pesama napisno je u sonetnom obliku. Povremena upotreba stranih reci (sukcesivno, tranzicija, operativci, ergo, finese, rapidno, primarno) ponekad deluje neskladno, ali bitnije ne remeti ukupno znacenje i smisao pesme. Rsumovic je, naravno, standardno dobar i neponovljiv, uvek na visini svog pesnickog zadatka. Njegova pesma Moje igracke pisana je u formi tzv. "limerika", strofi od pet stihova, u kojima se rimuju prvi i drugi sa petim, a treci sa cetvrtim, nazvanim po engleskom pesniku Edvardu Liru. Vesto rimovane i versifikatorski izvedene, Rsumoviceve pesme daju poseban ton ovoj knjizi, prilicno ujednacenoj po lirskom raznoglasju.\nEriceve pesme su tople i nadahnute, raspevane i snazne u izrazu i emocijama. Moze se reci da mnoge od ovih pesama predstavljaju same vrhove njegovog stvaralastva. Eric je jos jednom dokazao svoju razigranost i dionizijsko odusevljenje lepotama prirode i sveta. Pojedine pesme zastupio je i u svojoj najnovijoj knjizi Kuca je nasa kruna (1999). Iz niza uspelih pesama izdvajaju se naslovi: Svako ima svoje uspomene, Dve pesme o junastvu, Prva ljubav, Otadzbina je nasa ocevina i druge.\nOdalovic je pesnik izvornog, samoniklog glasa, koji unosi nove akcente i autenticna opazanja o zivotu i svetu, o vremenu u coveku i coveku u vremenu. Leksicki razbarusen, sa preplitanjima ekavice i ijekavice, ovaj pesnik pravi uspele graficke eksperimente, na primer, u pesmi Roditeljica i roditelj, Krov nad glavom, JA pa JA, Kako je Zvijuk slomio Slomivrata itd. On je pesnik igre i nestasluka, vedrine i smeha, kome je detinjstvo vecita i neiscrpna inspiracija. Duhovitost, dopadljivost i senzacionalnost cine glavna obelezja njegove poetike i poezije za decu i mlade.\nRadulovic je i u ovim pesmama ispoljio zavidnu dozu mastovitosti i oneobicavanja poretka stvari, sa naglasenim aluzijama, kontrastima i paradoksima oksimoronskog tipa. Sav u nonsensu i neocekivanim obrtima, ovaj pesnik stvara lepezu jarkih boja i tonova, koja deluje upecatljivo i ubedljivo. Na momente, okrnjene reci i neuspeli ijekavizmi (ic, stic, rjeka, osmeh, djete) deluju nezgrapno, pa samim tim zasluzuju angazovanje lektora. Radulovicu se, ipak, ne moze osporiti pesnicko umece, plodnost i motivska raznovrsnost u obradi zadatog materijala.\nPetorica iz srpskog je vredan izdavacki poduhvat i po svojoj umetnicko-knjizevnoj i vaspitno-obrazovnoj funkciji zasluzuje punu paznju dece, nastavnika, roditelja i vaspitaca. Knjiga je radjena ambiciozno i sistematicno, sa jasno naznacenim idejama, postupcima i moralnom porukama.


Organizatori protesta tvrde: Neće da nam iznajme autobuse za Beograd - Infobrif\nObjavljeno 9.04.2019. u 20:33 poslednja izmena 9.04.2019. u 20:31\nInicijativa „1 od 5 miliona“ pozvala je zainteresovane Novosađane na veliki antirežimski protest u Beogradu u subotu, 13. aprila, ali je dodala da ima problem sa iznajmljivanjem prevoza, objavio je portal 021.rs.\nU inicijativi kažu da još uvek nisu uspeli da obezbede autobuse za prevoz učesnika protesta, jer nijedna od firmi za prevoz putnika u drumskom saobraćaju koju su organizatori kontaktirali nije potvdila da će iznajmiti tražena vozila.\n„U više preduzeća je otvoreno rečeno kako ne žele da imaju probleme sa vlastima, zbog toga što su iznajmili autobuse za prevoz učesnika protesta, dok su u nekoliko firmi saopštili da su im svi autobusi u subotu već zakupljeni. Ukoliko do kraja nijedna prevoznička firma ne iznajmi autobuse učesnicima protesta, Inicijativa ‘1 od 5 miliona’ će prevoz organizovati privatnim automobilima, pa je utoliko važnije da se što pre prijave svi koji u subotu žele u Beograd“, navode u inicijativi.\nPlaniran je polazak 13. aprila sa Bulevara Evrope u 11 časova.\nSvi koji žele da sa novosadskim ogrankom inicijative putuju na protest, mogu da se jave direktnom porukom preko naloga „1 od 5 miliona Novi Sad“ na Fejsbuku, Tviteru i Instagramu, kako bi ostavili podatke za kontakt i obaveštavanje o detaljima polaska, kažu u inicijativi.\nNa isti način mogu da se jave i svi koji planiraju da za Beograd idu svojim kolima i spremni su da povezu još nekog od učesnika protesta.\nProtest u subotu u Beogradu počinje u 15 časova.\n1 od 5 milionaAutobusBeogradNovi SadPrevoznikProtest\nVeselji: EU da reaguje na Vučićeve provokacije


Filmovi i knjige – Page 2 – Psihobrlog\nFilmovi i knjige / Psihobrlog preporučuje\nDecember 30, 2019 - by psihobrlog\nNastavljamo da uživamo u čitanju i učenju i delimo sa vama knjige koje su na nas ostavile najsnažniji lični i stručni utisak u 2019. 1.Trauma – naša priča, urednici Tijana Mirović i Marko Tomašević Izdavač: Centar za shema terapiju Beograd, 2019. Uvek je pravo vreme i pravo mesto za priču …\nJeste li znali pr(a)vo značenje reči euforija? Ja nisam; ispostavlja se da su je kliničari koristili da opišu osećaj olakšanja kod pacijenata nakon sprovedene medicinske procedure. Kasnije je dobila pomalo pežorativni prizvuk koji sada ima: preterano, nekritično ushićenje, koje se graniči sa nedostatkom samokontrole. Serija Euforija dobrim delom opisuje zapravo …\nAugust 29, 2019 August 29, 2019 - by Sanja Dutina Dragović\n„Ludi bombaš“, kako su ga prozvali u javnosti, sredinom prošlog veka terorisao je Njujorčane dugih šeasnest godina postavljajući ekploziv na najprometnijim mestima grada. Očajna policija nikako nije mogla da mu uđe u trag, pa su se odlučili za jedan, u to vreme, potpuno drugačiji pristup. Obratili su se za pomoć …


Vučić: Frapantno mešanje zapada u izbore u RS @ InfoBijeljina \nPredsjednik Srbije i SNS Alekasandar Vučić izjavio je večeras da će, kada prođu izbori, iznijeti frapantne dokaze o najbrutalnijem miješanju pojedinih zapadnih sila u izbore u Republici Srpskoj.\n"Nadam se da će sve biti u redu sa Republikom Srpskom i našim narodom tamo", kazao je Aleksandar Vučić, na sjednici Glavnog odbora stranke i dodao da se prvo kiselo nasmijao, a da potom nije znao šta da kaže kada su neki govorili da se Srbija miješa u izbore u BiH.\n"Sačekaću kraj izbora, mi se nećemo mešati u odluku našeg naroda u RS, ali ću posle izbora izneti dokaze, frapantne dokaze o najbrutalnijem mešanju pojedinih zapadnih sila u izbore u RS. . . i još da nađu Srbe koji će Srbiju da optužuju za mešanje, onda vam je sve jasno...", rekao je on.\nKazao je da miješanje ide do te mjere da ambasadori zapadnih zemalja zovu ljude sa lista pojedinih stranka, i prijete im da ne smiju da promijene stranu ili bi u protivnom "odgovarali za zločine i koje su počinili, i koje nisu počinili".\n"Ovakvu knjigu imam da se vidi kako to izgleda, a naši Srbi su našli da Srbiji drže pridike. . . šta ćete. . . Srbija je uvek sve znala da istrpi", rekao je predsjednik Srbije.


RTCG - Radio Televizija Crne Gore - Nacionalni javni servis :: Ekonomija :: Uskoro Pravilnik o procjeni vrijednosti imovine\nMINISTARSTVO FINANSIJA 20. 09. 2018. 07:37 >> 07:18 0\nUskoro Pravilnik o procjeni vrijednosti imovine\nMinistarstvo finansija pripremilo je Pravilnik o procjeni vrijednosti imovine, koji bi uskoro trebalo da bude objavljen u Službenom listu.\nPravilnik, odnosno metodologija je u finalnoj fazi donošenja.\nIz Ministarstva finansija Pobjedi su kazali da je tekst metodologije trenutno u Sekretarijatu za zakonodavstvo i da očekuju da bi do kraja septembra trebalo da bude upućen na objavljivanje u Službenom listu.\nTo je nedavno bila tema na skupštinskom Odboru za ekonomiju, koji je dao zeleno svjetlo predloženim izmjenama zakona o računovodstvu.\nMinistarstvo je u procesu donošenja tog zakonskog prijedloga sarađivalo sa Institutom sertifikovanih računovođa.\nPoslanik Socijaldemokrata Boris Mugoša, ranije je kazao da je važno da se konačno utvrdi metodologija za procjenu vrijednosti imovine, definiše procedura i uspostave standardi.\nPoslanici će uskoro raspravljati o tom prijedlogu zakona, a generalna direktorica Direktorata za centralnu harmonizaciju u Ministarstvu finansija Ana Krsmanović, prilikom rasprave u Odboru, objasnila je da je razlog donošenja i izmjena tog akta produženje roka, do 31. januara, za usklađivanje profesije procjenitelja sa odredbama novog zakona.\nOna je kazala da je razlog za donošenje to što Ministarstvo nije završilo postupak prenošenja ovlašćenja organizaciji koja će u narednom periodu sprovoditi proces obuke ovlašćenih procjenjivača, nakon čega će Ministarstvo da licencira.\nPredstavnici Instituta sertifikovanih računovođa Crne Gore dali su sugestije na predložene izmjene u formi amandmana.\nOni smatraju da treba precizirati definiciju procjene vrijednosti imovine, jer se ona sada svodi samo na procjenu nekretnina, opreme i mašina, a imovinu, prema njihovim riječima, čini materijalna i nematerijalna, odnosno cijela aktiva.\nPredstavnici Instituta sertifikovanih računovođa smatraju da postoji mnogo nedoumica ko može da vrši procjenu.\nPrivrednici iz Njemačke da investiraju u CG


Mercedes S Pullman "najbolji automobil na svetu" - AUTOMOBILI\n22/04/2021 10:00:12 PM\nNASLOVNA / VESTI / Mercedes S Pullman “najbolji automobil na svetu”\nMercedes priprema luksuznu Pullman varijantu nove S klase kako bi takvim automoblom konkurisao Rolls-Royce modelima.\nTako sada Bloomberg prenosi da će S klasa Pullman imati tri reda sedišta (pozadi će imati četiri sedišta, odvojena staklom od prednjih sedišta) i da će košati duplo više od najskupljeg Rolls-Roycea. To znači da bi S klasa Pullman trebalo da košta oko milion američkih dolara (733.000 evra) i da će postati simbol za luksuz i ekskluzivnost, automobil za elitu. Ili drugačije rečeno “najbolji automobil na svetu”.\nS klasa Pullman bi po poslednjim vestima trebalo da se pojavi tokom 2015. godine, ali će pre toga (verovatno u na ovogodišnjem sajmu automobila u Los Anđelesu) Mercedes ponuditi i manju Maybach varijantu koja će biti za 20 cm duža od sadašnje S klase LWB.\n(* na slikama je S600 Pullman)\nPrethodno Priznanje za kvalitet dobio je Hyundai\nSledeće Nova F1 Pravila za 2015.godinu\nMislim da peteruju ali ajde 🙂


BRITANSKI GARDIJAN OČARAN BEOGRADSKIM MUZEJIMA, OVAKO PIŠU O NAŠOJ PRESTONICI: Spektar srpske istorije ostavlja bez daha, a tek kad nad gradom zasija sunce... - Beograd24\n“Svojom istorijskom arhitekturom, prekrasnim pejzažima i kulturom, bez gužve, ovi šarmantni evropski gradovi su savršeni za beg krajem leta/početkom jeseni”, navodi list.\nPozivajući se na izveštaj portala Post ofis o “neopevanim gradovima” Evrope, Gardijan navodi da je Beograd destinacija za odmor koja može da pruži najviše, za najmanje novca.\n“Beograd možda nije najlepši grad Evrope, ali ima upečatljiv ambijent na ušću Dunava i Save, nekoliko arhitektornskih dragulja i impresivne spomenike, kao i najbolji noćni život na Balkanu”, ocenjuje Gardijan.\nA kada zasija sunce, objašnjava svojim čitaocima list, Beograđani odlaze na Adu Ciganiju, “beogradsko more”.\n“Na ovom ostrvu, punom drveća, na južnoj obali Save nalazi se niz peščanih plaža, a mogu se upražnjavati i aktivnosti kao što su planinarenje i kajakaštvo”, napominje list.


Niška televizija » Nemačka finansira izradu planova za mlade\nObjavljeno 26.04.2013. 15:20\nTagovi: Društvo, Kancelarija za mlade, Udarne\nGrad Niš i svih 5 opština izabrane su za realizaciju programa “Izrada lokalnih akcionih planova za mlade“, koje će u potpunosti finansirati nemačka organizacija za međunarodnu saradnju GIZ.\n- Projekat podržava i resorno ministarstvo, jer je za svaku zemlju najvažnije da ulaže u mlade, koji su jedan od najvećih potencijala – istakao je, prilikom posete Nišu, državni sekretar Nenad Borovčanin.\nOtvaranjem Kancelarije za mlade, Niš je načinio prvi korak u rešavaju problema mladih na ovom području, a izrada konkretnog plana samo će pokazati namere Grada i države da se obezbedi bolji i sigurniji život ovoj populaciji.\nProjekat izrade lokalnih planova sprovodi se u saradnji sa nemačkom organizacijom za međunarodnu saradnju GIZ, koja je u Srbiji od 2002. godine.\nI Srbija i Niš, svesni su koliki potencijal leži u mladim ljudima, pa je ove godine za njihove projekte i ideje opredeljeno i više novca iz budžeta republike.\nOd 2009, kroz program GIZ-a prošlo je 95 opština u Srbiji, koje su izradom planova za mlade obezbedile sve uslove za finansijsku podršku, kako resornog ministartsva, tako i stranih donatora.


Vesti online / Vesti / Svet / "Recimo 'ne' evru i evropskim cenama"\n"Recimo 'ne' evru i evropskim cenama"\nPoljska neće uvesti evro dok njen ekonomsko bogatstvo ne dostigne nivo Nemačke, izjavio je predsednik vladajuće partije Jaroslav Kačinjski.\nOn je tokom kampanje za izbore za Evropski parlament optužio opoziciju da se zalaže za napuštanje poljske valute zlot.\n- Recimo ''ne'' evru, recimo ''ne'' evropskim cenama - rekao je Kačinjski na stranačkom skupu u Lublinu, prenosi Blumberg.\n- Sporazum o članstvu u EU ne precizira datum uvođenja evra. Jednog dana ćemo to uraditi, ali to će se desiti kad nivo našeg bogatstva bude blizu onom kakav postoji u Nemačkoj - kazao je Kačinjski.\nSVET Poljski sveštenici spalili knjige, javnost uznemirena (FOTO)


U Vladi gospodare očiglednim: Korupcija je problem\n"Korupcija ostaje prisutna u mnogim oblastima i nastavlja da predstavlja ozbiljan problem"\n25.10.2013. 09:19h Ažurirano: 25.10.2013. 09:19h\nCrna Gora je, generalno, postigla određeni napredak u oblasti pravosuđa i temeljnih prava, ali korupcija, naročito ona na visokom nivou i dalje predstavlja veliki problem, navodi se u Informaciji o Izvještaju o napretku Evropske komisije koju je juče usvojila Vlada.\nU dokumentu koji je usvojen na jučerašnjoj sjednici Vlada izražava zadovoljstvo pozitivnim ocjenama Brisela za uspjehe u realizaciji evropske agende, navodeći da su u Izvještaju preporuke o otvaranju više poglavlja, čime pregovarački proces dobija puni zamah u narednom periodu.\n“Kapacitet nadzornih institucija koje su nadležne za kontrolisanje političkog finansiranja i konflikta interesa treba da se unaprijedi. Korupcija ostaje prisutna u mnogim oblastima i nastavlja da predstavlja ozbiljan problem. Pojačani napori su potrebni u pogledu razvijanja kredibilnog bilansa ostvarenih rezultata u oblasti istrage, procesuiranja i osuđujućih presuda u slučajevima korupcije, uključujući korupciju na visokom nivou”, kaže se u dokumentu koji je usvojila Vlada.\nU dokumentu, u kojem se uglavnom citiraju preporuke iz Izvještaja EK, konstatuje se da treba preduzeti mjere na jačanju odgovornosti i garanciji integriteta u pravosudnom sistemu. U Vladi smatraju da preporuke iz Izvještaja predstavljaju kvalitetne smjernice za nastavak reformi, čijoj realizaciji treba da budu maksimalno posvećeni svi raspoloživi administrativni i institucionalni potencijali.\nI pored navoda premijera Mila Đukanovića da je afera “Snimak” spinovana kako bi se nanijela šteta državi Crnoj Gori, u Vladinom dokumentu se afera pominje ali bez konkretnih detalja. Vlada konstatuje da je nakon objavljivanja audio snimaka sa sastanaka Demokratske partije socijalista (DPS), Vrhovno državno tužilaštvo “nakon inicijalnog oklijevanja” pokrenulo istragu “navodne zloupotrebe državnih resursa” i kršenja prava na ravnopravno zapošljavanje, u izborne svrhe. “Do sada nijesu podignute optužnice. Uz tužilačku istragu, parlament je izvršio istragu o navodnoj zloupotrebi javnih resursa i kršenju prava na ravnopravno zapošljavanje”, navodi se u Vladinom dokumentu.\nU Vladinoj informaciji se konstatuje ocjena Evropske komisije da je u poređenju sa državama članicama Savjeta Evrope i Evropske unije, predsjednik Crne Gore donio veliki broj odluka o pomilovanju i imajući u vidu broj stanovnika.\nIzvještaj o napretku Crne GoreIzvještaj o napretku


Beč: Čuveni "Koncert letnje noći", koji poseti više hiljada ljudi, ove godine u drugačijem izdanju - Naši u svetu\nBeč: Čuveni “Koncert letnje noći”, koji poseti više hiljada ljudi, ove godine u drugačijem izdanju\nObjavljeno 09/08/20 u 08:00\nČuveni “Koncert letnje noći” (Sommernachtskonzert), koji se svake godine održava u parku dvorca Šenbrun u Beču, ove godine će morati da bude izveden u drugačijem izdanju. To je tradicionalni koncert orkestra Bečke filharmonije na otvorenom koji je besplatan za publiku i svake godine ga poseti više hiljada ljudi, piše dijaspora.tv.\nMeđutim, zbog trenutne situacije sa korona virusom “Koncert letnje noći” odložen za 18. septembar 2020. godine, a najveća promena je što će se održati bez prisustva velikog broja publike.\n“Mali broj pozivnica” je dodeljen onima koji su omogućili da se koncert uopšte održi u ovo teško vreme, saopšteno je iz Bečke filharmonije. Na dan održavanja koncerta park dvorca Šenbrun biće zatvoren od 18:00 sati tog dana, a neka područja biće zatvorena i ranije.\nKao i uvek, “Koncert letnje noći” 2020. godine gledaovi mogu da prate posredstvom direktnog prenosa na TV-u ili u live streamu.”\nDirigent je Valeri Gergiev, solista je Jonas Kaufmann koji će izvoditi arije Julesa Maseneta, Emeriha Kalmana i Giacoma Pucinija.\n“Ovogodišnji program posvećen je odabranim delima iz koncerta, filmova, baleta, opere i opereta, a moto je LJUBAV”, piše na stranici Bečke filharmonije.\n“Izvođenjem koncerta, Bečka filharmonija želi da pošalje pozitivan signal, uprkos svim izazovnim okolnostima koji je doneo korona virus”, naglasili su u saopštenju.\nTri dana imali više od 1.000 novih slučajeva: U Nemačkoj duplo manje novozaraženih nego juče


Iako su se svi prema meni ophodili korektno, pošto sami bio najstariji pritvorenik u paviljonu za Srbe Euleksovog zatvora kod Podujeva, teško je biti u lancima, kaže on za Novosti.\nMitrović je bio osumnjičen za ratni zločin protiv civilnog stanovništva, a sve na osnovu svedočenja komšije Albanca.\n"Kada su me 28. avgusta nadomak Mušutišta iz autobusa u kojem su mi bile supruga i dve kćerke izveli kosovski specijalci i kada su mi potom na saslušanju pred istražnim sudijom naveli da me terete za nekakav ratni zločin, u prvi mah ih nisam ni razumeo", priča Bogdanović.\n"Nisam mogao da poverujem da mi pripisuju tako nešto strašno, pogotovu što svi u Suvoj Reci, i Srbi i Albanci, znaju da nikada, ama baš nikada, nisam bio nasilan i da sam se izuzetno dobro slagao sa svim komšijama", kaže on.\n"Od kada smo izbegli iz rodnog sela išli smo bar desetak puta i nije bilo problema. Međutim, baš onaj koji mi je uzurpirao imovinu, Đeljadin Sadukaj, postao je glavni u radnoj grupi za povratak raseljenih Srba u Suvoj Reci. Tada su počeli problemi", priča Mitrović.\nBogdan Mitrović stigao kući u Međuložje\nBogdan Mitrović, koji je 28. avgusta uhapšen na Kosovu i Metohiji, posle puštanja na slobodu sinoć je stigao kući u selo Međuložje kod Mladenovca.\n"Nikome nikada nisam ništa ukrao, a odjednom da postanem zločinac, bilo mi je krivo, i to pred porodicom", rekao je Mitrović dodajući da mu je u pritvoru pored brige za porodicu na pameti stalno bilo i Kosovo.\nDirektor kancelarije za KiM Marko Đurić poželeo je dobrodošlicu Mitrovicu posle 137 dana provedenih u pritvoru na Kosovu gde je bio odvojen od porodice koja je, kako je rekao, uzor i ponos celoj Srbiji.\nJevtić: Dobra vest, ali nema garancija da se neće ponoviti\nMinistar za zajednice i povratak kosovske vlade Dalibor Jevtić izjavio je za RTS da je puštanje Bogdana Mitrovića na slobodu dobra vest i signal da ne treba odustati.\nOn je, međutim, napomenuo da nema garancija da ovakvih hapšenja više neće biti.\n"Znali smo od prvog trenutka da Bogdan nije ni za šta kriv i čestitam mu na slobodi. Ovo je od početka godine najsrećnija vest", rekao je Jevtić.\n"Ovo je dobar signal da ne treba odustati. Nema garancija da ovakvih hapšenja više neće biti, ali mi radimo na tome da se takve stvari u budućnosti izbegavaju", istakao je Jevtić.\n"Dešavanja u opštini Istok unose strah među ljude koji tamo žive. Mora da se uradi više na zaštiti ne samo povratnika, nego svih koji žive na KiM", napominje Jevtić.\nSrpska lista insistira, kako je rekao, da se prestane sa tajnim spiskovima i tajnim optužnicama.\n"Oni koji su činili zločine treba za to da odgovaraju, ali oni nizašta nisu krivi treba da imaju mogućnost da se vrate na svoja ognjišta. Mislim da će ovo biti pozitivan signal i poruka za Srbe iz Mušutišta", zaključio je on.\nTanasković: Srpske crkve ne mogu biti baština Albanaca 1\nGeler: Kosovo je država džihadista, SAD da podrži Srbiju 3


„Erasmus za mlade preduzetnike“ prilika za sticanje korisnih poslovnih iskustava - EU Info Centar\nMladi Romi iz Niša nastavljaju školovanje zahvaljujući stipendijama EU\nErasmus za mlade preduzetnike je program Evropske komisije uz pomoć koga svi oni koji imaju razvijen biznis plan imaju mogućnost da pola godine uz pokrivene troškove borave u nekoj od evropskih država, u preduzeću koje se bavi istom ili sličnom delatnošću. Program mogu da koriste svi, nezavisno od godina i stepena obrazovanja, bilo da su studenti, nezaposleni ili već imaju svoje preduzeće, koje posluje kraće od tri godine. Ona preduzeća koja postoje duže od tri godine mogu u programu da učestvuju kao domaćini, odnosno mogu da ugoste preduzetnike iz Evrope.\nEU Info Point Novi Sad i Poslovni inkubator Novi Sad u sredu 31. maja, organizovali su radionicu „Kako aplicirati za program Erasmus za mlade preduzetnike“ kao deo ovogodišnjih aktivnosti planiranih za podršku razvoju preduzetništva. Cilj radionice bio je predstavljanje programa i pružanje saveta i informacija učesnicima o načinu konkurisanja, a na početku radionice predstavnica novosadskog EU Info Pointa Biljana Viduka predočila je mogućnosti finansijske i nefinansijske podrške preduzetnicima iz fondova odnosno programa Evropske unije.\nČlan projektnog tima Erasmusa za mlade preduzetnike Vladimir Nikić, koji u novosadskom Poslovnom inkubatoru posreduje i pomaže u prijavljivanju, učesnicima je objasnio proces apliciranja za program te dao konkretne savete za izradu poslovnog plana koji je ključni deo prijave.\nOni koji žele da učestvuju treba da naprave svoj profil na sajtu erasmus-enterpreneurs.eu koji sadrži biznis plan na engleskom jeziku i CV. Kada evaluatori ocene profil kao ispravan, osoba dobija mogućnost da pretražuje bazu firmi na sajtu. Što je bolje, detaljnije i pažljivije profil popunjen, veća je šansa da potencijalni domaćin pozitivno odogori na želju onoga ko se prijavljuje.\nJedan od učesnika, Peđa Ivović, predstavio je koncept svoje poslovne ideje, te izneo svoje viđenje načina na koji program Erasmus za mlade preduzetnike može doprineti uspešnom pokretanju i daljem razvoju novog poslovnog poduhvata. Pored njega, svoje biznis ideje izneli su i drugi učesnici koji su na licu mesta dobili korisne savete za njihov razvoj.\nPoslovni inkubator u Novom Sadu jedini u Srbiji posreduje u prijavljivanju na program, a tokom proteklih godina desetine mladih preduzetnika iskoristile su svoju šasnu da steknu korisna iskustva boraveći u inostranim preduzećima.\nErasmus za mlade preduzetnike prilika je, kako je rekao Vladimir Nikić, da se ode u neku drugu zemlju u kojoj ekonomija funkcioniše drugačije i u kojoj postoje drugačija pravila u poslovanju. Oni koji žele da se bave svojim biznisom na taj način mogu ostvariti ozbiljne poslovne kontakte, koji predstavljaju značajan podsticaj onog momenta kada se pokreće sopstveno preduzeće.\n„Gde je interes građana u procesu EU integracija?“


Ova 4 trenda određuju budućnost logistike - Pluton Logistics\n7. juna 2016. 23. aprila 2017. marko\tbudućnost logistike, Timocom, Timokom\nPrva polovina godine je pri kraju i prognozirani trendovi za logistiku u 2016. godini su još konkretniji. Razvoj logistike 4.0 obezbeđuje velike promene unutar preduzeća. „TimoCom„, jedan od vodećih pružaoca IT usluga u transportnoj branši, vodi se time da su teme u oblasti automatizacije, umrežavanja i pre svega digitalizacije postale još važnije.\nPrema paroli „Poverenje je dobro, kontrola je još bolja“, rastu potreba i primena telematskih sistema u transportu robe. Nalogodavci žele da u realnom vremenu budu informisani o tome gde se u tom trenutku nalazi njihova roba, a transportna preduzeća zahvaljujući telematici mogu još bolje da raspolažu svojim resursima. Tako dispečeri, na primer, iako koriste veliki broj različitih telematskih sistema, imaju pregled jer je najveća evropska platforma za transport „TimoCom“ umrežila praćenje i berzu transporta. Na platformi za praćenje koja obuhvata veliki broj ponuđača, postoje interfejsi za sve aktuelne ponuđače telematskih sistema u Evropi.\n← „Transfera“ otvorila kancelariju u Novom Sadu\nRok za zahtev za refundaciju PDV-a iz inostranstva 30. jun →\n24. aprila 2017. 25. aprila 2017. marko


Poker Srbija: PokerStars Kazino Nudi Live Dilera\nNakon što su prošle godine u najvećoj onlajn poker sobi na svetu odlučili da prošire delatnost u kockarskoj industriji, od tada rade skoro svakodnevno na raznim inovacijama u svetu kazina. Najnovije što nam dolazi od PokerStars-a i kompanije Amaya Gaming jeste live kazino, gde će rulet, blekdžek i ostale igre sa kartama moći da se igraju protiv pravog dilera.\nIako PokerStars već godinama važi za najbezbedniju poker sobu kada su u pitanju zaštita igre i sredstava igrača, oni su se ipak odlučili za live kazino jer tako se stiče još veče poverenje do kojeg je kompaniji Amaya Gaming jako stalo. Igrači imaju više poverenja u pravog dilera nego u mašinu, pa se tako osećaju sigurnije i lakše igraju. Ovakvu verziju kazina su prvi put lansirali krajem 2014. godine na Full Tilt-u, što je naišlo na odličnu reakciju igrača. Uz to igrači imaju i opciju razgovora uživo (Live Chat) sa operaterima u vezi igre, tako da je efekat skoro kao da ste u pravom kazinu.\nSa Evolution Gaming kompanijom, koja ima sedište u Latviji, napravili su saradnju, tako da će dileri da rade iz Evolution studija u Rigi, gde je PokerStars lično opremio sobu iz koje će se putem interneta prenositi slika iz kazina. Kao u pravom kazinu i ovde će diler pre deljenja karata morati da otvori sve karte, da bi igra bila "čista", tako će se igrači osećati sigurno.\nKada govorimo o ruletu, treba naglasiti da su u PokerStars-u otišli korak dalje od konkurencije tako što su napravili Immersive Lite Roulette, gde je u pravi rulet ugrađeno nekoliko HD kamera, tako da su pojačali oseća igranja ruleta. Iako u poker industriji vladaju preko 10 godina, ovim potezom su ozbiljno pripretili najvećim onaljn kazinima na svetu.


Home / Direktor Fonda PIO RS: Dug za neuplaćene doprinose 384,5 miliona KM\nDirektor Fonda penzijsko-invalidskog osiguranja /PIO/ Republike Srpske Mladen Milić izjavio je da dugovanja za neuplaćene doprinose na kraju septembra iznose 384,5 miliona KM, od čega je 51,4 miliona KM dug po osnovu kamata.\nMilić je rekao da najveći dug od 82,5 miliona KM otpada na javna preduzeća nad kojima je pokrenut stečaj, te da ostale javne firme duguju 48 miliona KM\nMilić je rekao da najveći dug od 82,5 miliona KM otpada na javna preduzeća nad kojima je pokrenut stečaj, te da ostale javne firme duguju 48 miliona KM.\nOn je za “Glas Srpske” rekao da su najveći dužnici trebinjska “Industrija alata” sa dugom od 12 miliona KM, Fabrika glinice “Birač” iz Zvornika sa dugovanjima od 6 miliona KM, “Famos” iz Lukavice koji duguje 3,1 milion KM, te banjalučki “Kosmos” sa dugom od 2,7 miliona KM.\nMilić je rekao da su među najvećim dugovima koji su reprogramirani, a koji se redovno izmiruju, dug “Rafinerije nafte” iz Broda od 6,4 miliona KM, bijeljinskog zavoda “Orao” od 1,6 miliona KM, kao i dugovanja zdravstvenih ustanova od 35,3 miliona KM, a koja su odlukom Vlade Srpske reprogramirana do septembra iduće godine.\nOn je naglasio da je s ciljem poboljšanja naplate doprinosa predlagao da budu primijenjeni principi iz Srbije i Hrvatske, a da je riječ o tome da zakonom bude regulisano da banke zavode red u naplati doprinosa.\nMilić je pojasnio da to znači da banke ne bi realizovale nalog poslodavca za isplatu plata bez uplata za doprinose, dodajući da se taj metod u Hrvatskoj pokazao kao “pun pogodak”.


Evropska akreditacija za Medicinski fakultet\nIzvor: RTS, 13.Okt.2019, 08:52\nMedicinski fakultet Univerziteta u Beogradu dobio je i akreditaciju Evropske asocijacije medicinskih fakulteta za osnovne studije. To znači da su naši standardi nastave opštepriznati standardi nastave medicine u celom svetu. I dopunjuju se sa međunarodnom akreditacijom za doktorske studije koju fakultet već ima.\nVeoma je važno kako vas drugi vide, kažu na Medicinskom fakultetu. Dobijanje međunarodne >> Pročitaj celu vest na sajtu RTS << akreditacije bitno je i zbog najave da će u skoroj budućnosti sarađivati samo fakulteti koji imaju opšte priznate standarde medicinske edukacije.\n"Naravno, to ne znači da smo danas idealni. To znači samo da smo utvdili gde su nam dobre strane, gde su nam manje dobre strane, ali i da se možemo legitimisati u daljem razvoju svih naših oblika nastave, a posebno u oblasti doktorskih studija, i naše nastave na engleskom jeziku i pred drugim fakuletima i na taj način postati neka vrsta centara koji će privlačiti pažnju budućih studenata", smatra dekan Medicinskog fakulteta Univerziteta u Beogradu Nebojša Lalić.\nStudije na englekom jeziku upiše stotinu brucoša, odnosno duplo više nego što je domaćih samofinansirajućih akademaca. Lara je, na primer, došla iz Australije.\n"Profesori su stvarno odlični, mnogi od njih znaju engleski jako dobro. I predaju stvarno na svetskom nivou i sviđa mi se što na klinici možemo da vidimo svašta živo", kaže studentkinja integrisanih studija na engleskom jeziku Lara Letunica.\nStudenti iz inostranstva uključeni su u rad Studentskog parlementa, dok doktorandi imaju svoju organizaciju.\n"Bavimo se pružanjem podrške doktorandima pri upisu, odabiru modula, pri izradi doktorske teze. Pruža im se pomoć u mobilnosti, razmeni studenata u zemlji i inostranstvu", Objašnjava asisten Gorica Marić.\nTako će profesor Lalić biti u grupi konsulatanata za vrednovanje rada Medicinskog fakulteta Univerziteta u Lundu, koji se nalazi među sto najboljih svetskih univerziteta.\nPo naučnim oblastima, klinička medicina i javno zdravlje našeg fakulteta, na Šangajskoj listi, bolje su plasirani nego prethodne godine.


Već neko vreme unazad, usled političkog delovanja i svega što sam radio sa saborcima i građanima, imao sam razne komentare na sve te aktivnosti. Potpuno je legitimno da se nekom sve to sviđa ili ne, da kritikuje i pohvaljuje, pa čak je i legitimno da ne shvataju šta se radi, mada to zadnje najviše govori o percepciji realnosti u kojoj živimo od strane tih ljudi.\nMeni je drugi fenomen bitan u celoj priči, koji sam slučajno čuo u komentaru jednog sociologa na stranoj televiziji i momentalno mi napravio mini epifaniju.\nNaime, on je objasnio kako se rad centralnog nervnog sistema (CNS), konkretno neurona i sinapsi, menja kad je neko na vlasti, pa je samu vlast poistovetio sa virusom koji napada CNS. I sa medicinske strane čovek je taj fenomen sagledao izuzetno dobro i kreativno, možda je čak i pogodio. Meni je lično još jedan fenomen interesantan u svemu tome. Prateći rad javne uprave u Srbiji, naročito u lokalu, primetio sam da postoji „Stokholmski sindrom“ jednog dela radnika i glavešina koji su direktno upleteni u mrežu zloupotreba institucija u insteresnoj sferi politike i kriminala. Taj sindrom se manifestuje odbranom svih institucija od strane radnika, i to onih koji su najmanje krivi za stanje u kom se nalazimo, ali koji očigledno sede u tom vozu, koji je pogrešan i čije su sve stanice pogrešne.\nTaj „politički Stokholmski sindrom“ je u stvari posledica promene svesti posle dugog niza godina „rada“ u javnom sektoru, gde se velika većina ne bi snašla na slobodnom i privatnom tržištu rada, u proizvodnji i sektoru usluga. Da li je to odbrana teritorije po životinjskom i drugarskom principu ili su oni svesni činjenice da su i oni u kompoziciji voza koji nas nigde i ne vozi, to ne znam, mada sumnjam da bi priznali.\nNaravno da u svim tim preduzećima i lokalnoj samoupravi rade dobri ljudi, pošteni, pozvavaoci struke i prava, ali oni se najmanje pitaju. Pa tako po Opštinama, javnim preduzećima, ustanovama, gradskoj upravi i svim ostalim delovima imamo ljude koji se gnušaju svega što se radi, a sede tu jer je takvo stanje.\nInsteresantno je da ta podela društva, koja je imperativ ove diktatorske vlasti, kao nuspojavu ima i ovu podelu koji sami ljudi rade. Što je deo javne uprave ibahatiji nedodirljiviji, to je podela i otuženost izraženija. Nadmenost u nekim preduzećima kao i otuđenost od života običnog građanina je izraženija više nego ikada.\nDa vam Vučić živi i vlada večno, posle njega neće više biti podela, straha. Neće biti nedodirljivih, uvešće se odgovornost pojedinačna i institucionalna.\nKao što jedan moj prijatelj koji celog života kuburi sa poslovima u privatnom sektoru voli da kaže:\nJedno godinu dana bi sve iz javnog sektora prebacio da rade privatno, da se opuste malo i prožive, ne da se zlopate po opštine...\nMislim da je svima jasno šta bi se tada desilo. Odavno smo zreli za jedu reorganizaciju, ali ako ikad dođe do toga, ukoliko želimo kao država i društvo da preživimo, biće bolno po sve, ali neophodno...


Zašto javnost ne može da zna kako glasaju članovi Senata UCG? | Centar za građansko obrazovanje\nCentar za građansko obrazovanje » Saopštenja 2018 » Zašto javnost ne može da zna kako glasaju članovi Senata UCG?\nNa interesovanje CGO-a o tome kako je ko glasao, UCG je krajem januara 2018. uputio CGO na Zapisnik sa sjednice Senata od 26.12.2017, a u kojem ne postoje traženi podaci odnosno poimenično navedeno glasanje članova Senata u slučaju Rakočević. I pored urgencija da ove podatke dobijemo, rukovodstvo UCG ih još nije dostavilo.\nStatut UCG, u članu 37, tačka 4, propisuje da Senat odlučuje javnim glasanjem, osim za ona pitanja za koja je ovim statutom i drugim opštim aktom utvrđeno da se odluke donose tajnim glasanjem. Statut ni u kojem dijelu ne propisuje da se izbor u akademska zvanja sprovodi tajnim postupcima, uključujući i proces glasanja.\nPostavljaju se pitanja: Zašto rukovodstvo UCG krije ko je i na koji način glasao za izbor Rakočevića u zvanje redovnog profesora? Zašto javnost ne može da dobije zvaničnu informaciju od rukovodstva UCG koji članovi i članice Senata UCG podržavaju Rakočevićev pristup akademskom radu a koji ne? CGO je objavio da je protiv tog izbora bio jedan član Senata a četiri uzdržana, a smatrali smo i smatramo da javnost ima pravo da zna kako se opredjeljuju članovi akademske zajednice kad je riječ o slučaju Rakočević. Javnost je upoznata sa činjenicom da je jedan član Senata bio protiv, četiri uzdržana a da su svi ostali podržali taj izbor, a nema nikakvih prepreka da se otkrije veo tajne sa ovog glasanja.\nUCG je u obavezi sa svoj rad učini transparentnim i da raskine sa postojećim praksama, ukoliko želi da popravi svoj trenutni, izrazito loš položaj na svjetskim rang listama koje uzimaju transparentnost kao indikator, a to uključuje i puna informacija u ovakvim izborima u zvanja.


(VIDEO) Održan novi susret općinskog načelnika i velikokladuških poduzetnika - Radio Velika Kladuša\nOpćinski načelnik Edin Behrić zajedno sa svojim pomoćnicima i predsjednikom Udruženja poduzetnika općine Velika Kladuša, u srijedu, 12. februara, održao je još jedan u nizu sastanaka sa poduzetnicima, inače članovima ovog Udruženja. Kroz otvoren razgovor i uz opuštenu atmosferu su razmijenjena mišljenja oko aktuelne privredne situacije na području velikokladuške općine…\nOpćinski načelnik Edin Behrić zajedno sa svojim pomoćnicima i predsjednikom Udruženja poduzetnika općine Velika Kladuša, u srijedu, 12. februara, održao je još jedan u nizu sastanaka sa poduzetnicima, inače članovima ovog Udruženja.\nKroz otvoren razgovor i uz opuštenu atmosferu su razmijenjena mišljenja oko aktuelne privredne situacije na području velikokladuške općine, te su poduzetnici predstavili svoja preduzeća, kao i probleme s kojima se susreću. I ovog puta prisutni poduzetnici najviše su zamjerki imali prema nadležnim općinskim službama, vezano za kašnjenje oko izdavanja potrebne dokumentacije, a kao probleme istaknuli su i porast „sive ekonomije“, te visoke naknade i takse od strane Općinskog organa uprave, ali i javnih preduzeća.\nKako je u svom obraćanju između ostalog kazao načelnik Behrić, u narednom periodu ubrzaće se aktivnosti na izradi informativnog biltena/brošure u digitalnoj i štampanoj formi koja će sadržavati podatke o svim velikokladuškim privrednim subjektima, te će se potpisati i jedan Memorandom sa USAID-om i SIDA-om, koji imaju za cilj poboljšanje poslovnog ambijenta u Velikoj Kladuši.\nPoduzetnici su se zahvalili načelniku na ovom prijemu i poručili da u njima ima kvalitetnog partnera, i da će sa ovakvim susretima ili posjetama nastaviti i ubuduće. Na ovom sastanku je istaknuto, da će tokom naredne sedmice biti organiziran jedan sastanak na kojem će biti prisutni svi diplomanti, koji su bili stipendisti Općine, a na koji su pozvani i svi poduzetnici, kako bi se međusobno upoznali, te po mogućnosti uspostavili neki vid poslovnog odnosa.\nPodsjećamo, da je ovaj kao i prethodna četiri sastanka iniciran najprije od strane općinskog načelnika, te od strane Ureda za regionalnu saradnju – Kantonalnog ureda Evropskog pokreta u BiH, sa sjedištem u Velikoj Kladuši i Udruženja poduzetnika općine Velika Kladuša. Posljednji sastanak ovakve vrste planiran je u petak, 14. februara.\nOpćina Velika Kladuša okončala projekt podrške učenicima prvih razreda osnovnih škola


Ruski hakeri napali stotine kompanija i organizacija, Mikrosoft otkriva koga su ciljali - Glas Srpske\nRuski hakeri napali stotine kompanija i organizacija, Mikrosoft otkriva koga su ciljali\nGS 28.10.2021 13:28\nTi su se napadi dogodili u sklopu šireg napada u toku ljeta, navodi Mikrosoft, dodajući da je obavijestio 609 korisnika koji su napadnuti između 1. jula i 19. Oktobra.\nAgencija sa sjedištem u Rusiji, odgovorna za prošlogodišnji masovni sajber napad na tehnološku kompaniju SolarVinds, napala je još stotine kompanija i organizacija tokom posljednjeg talasa napada na računarske sisteme sa sjedištem u SAD-u, objavio je Majkrosoft.\nIt gigant u svom tekstu objavljenom na blogu 24. oktobra navodi da je Nobelium u posljednjem talasu napada ciljao “prodavce i pružaoce” klaud usluga.\ni su se napadi dogodili u sklopu šire kampanje ovoga leta, navodi Majkrosoft, dodajući da je obavijestio 609 korisnika između 1. jula i 19. oktobra da su napadnuti. Samo je mali procenat napada bio uspješan, poručio je Mikrosoft, koji je prvi pisao o napadima.\n– Ova nedavna aktivnost je još jedan pokazatelj da Rusija pokušava da dobije dugoročan, sistemski pristup raznim točkićima u lancu nabavke tehnologije i uspostavi mehanizam za nadzor – sada ili u budućnosti – stvari važnih za rusku vladu – napisao je Majkrosoft.


Vanredno stanje u Kentakiju posle serije tornada u SAD, strahuje se da ima više od 100 mrtvih /video/ - 12.12.2021, Sputnik Srbija\nVanredno stanje u Kentakiju posle serije tornada u SAD, strahuje se da ima više od 100 mrtvih /video/\nAmerički predsednik Džozef Bajden proglasio je vanredno stanje za Kentaki nakon što je u toj saveznoj državi od posledica tornada prema novim informacijama... 12.12.2021, Sputnik Srbija\nBajden je u subotu naložio da se federalni resursi usmere na lokacije sa najvećim potrebama, a ranije je razgovarao sa guvernerima pet država pogođenih olujama, Arkanzasa, Ilinoisa, Kentakija, Misurija i Tenesija, kako bi izrazio saučešće i potvrdio posvećenost brzoj isporuci pomoći, saopštila je Bela kuća, prenosi Rojters.U razornim olujama koje su zahvatile američki srednji zapad i jugoistok, a koje je Bajden nazvao "nezamislivom tragedijom", ima više mrtvih i pričinjena je velika materijalna šteta.Oštećeni su fabrika sveća i vatrogasna stanica u Kentakiju, skladište "Amazona" u državi Ilinois, gde su najmanje dva radnika poginula, starački dom u Misuriju i mnogi drugi objekti i kuće, prenosi Tanjug.Guverner Kentakija Endi Bešir izjavio je danas na konferenciji za novinare da je najmanje 70 ljudi nastradalo u ovoj državi a da bi broj mogao da bude veći od stotinu."Ovo je najrazorniji tornado u istoriji naše države", rekao je on i naveo da je 40 od 110 radnika do sada izvučeno iz fabrike.Bešir je proglasio vanredno stanje, aktivirao Nacionalnu gardu Kentakija i razmestio državnu policiju.\nsad, nesreće i prirodne katastrofe, društvo\n© AP Photo / Ryan C. HermensPosledice udara tornada na srednjem zapadu SAD\nAmerički predsednik Džozef Bajden proglasio je vanredno stanje za Kentaki nakon što je u toj saveznoj državi od posledica tornada prema novim informacijama poginulo najmanje 70 osoba.\nBajden je u subotu naložio da se federalni resursi usmere na lokacije sa najvećim potrebama, a ranije je razgovarao sa guvernerima pet država pogođenih olujama, Arkanzasa, Ilinoisa, Kentakija, Misurija i Tenesija, kako bi izrazio saučešće i potvrdio posvećenost brzoj isporuci pomoći, saopštila je Bela kuća, prenosi Rojters.\nOštećeni su fabrika sveća i vatrogasna stanica u Kentakiju, skladište "Amazona" u državi Ilinois, gde su najmanje dva radnika poginula, starački dom u Misuriju i mnogi drugi objekti i kuće, prenosi Tanjug.\nGuverner Kentakija Endi Bešir izjavio je danas na konferenciji za novinare da je najmanje 70 ljudi nastradalo u ovoj državi a da bi broj mogao da bude veći od stotinu.\n"Ovo je najrazorniji tornado u istoriji naše države", rekao je on i naveo da je 40 od 110 radnika do sada izvučeno iz fabrike.


Nastavlja se rukometna sapunica: Komesar odbio žalbu Borca jer nije uložena u predviđenom roku – Sport Centar Nastavlja se rukometna sapunica: Komesar odbio žalbu Borca jer nije uložena u predviđenom roku – Sport Centar\nNastavlja se rukometna sapunica u slučaju “Šahdanović”. Registraciona komisija Rukometnog saveza BiH (RSBiH) u sastavu Mileta Kekić, Čedomić Đukić i Fetah Kadrić, na nedavnoj sjednici konstatovala je da rukometaš Gračanice Halil Šahdanović nije imao pravo nastupa za svoj klub u duelu sa Borcem m:tel, u derbiju 8. kola Premijer lige BiH (21:25), niti za bilo koji drugi klub, s obzirom da je i dalje registrovan u Austriji, te je odlučila da pomenutog igrača suspenduje do okončanja postupka.\nTakođer, iz Registracione komisije upućen je prijedlog komesaru Premijer lige BiH Srđanu Joviću, da u skladu sa propozicijama takmičenja donese odgovarajuću odluku u vezi sa žalbom RK Borac, te pokrene disciplinski postupak protiv RK Gračanica, te samog Šahdanovića.\nMeđutim, sada je komesar Jović odbacio je kao nedozvoljenu žalbu Borca zbog nastupa Šahdanovića za Gračanicu iako nije bio propisno registrovan, prenosi Mondo.\nJović je u obrazloženju odluke naveo da žalba Banjalučana nije uložena u predviđenom roku, odnosno morala je biti uložena prije utakmice u Boriku, a ne poslije nje, što nije u skladu sa članom 84 stav 2 propozicija takmičenja u Premijer ligi BiH.\n“Žalba za nastup igrača, mora se prijaviti prije utakmice i o tome se sačinjava službena bilješka u kojoj ekipa koja podnosi žalbu je dužna da navede razloge za žalbu uz potpis. RK Borac m:tel to nije učinio prije već poslije utakmice, pa je žalba nedozvoljena”, navedeno je u saopštenju komesara Jovića.


21. novembar 2013. Predsednik Narodne skupštine i poslanica nemačkog Bundestaga\nPredsednik Stefanović poželeo je dobrodošlicu delegaciji nemačkog Parlamenta i izrazio zadovoljstvo što je poseta usledila samo mesec dana nakon što je konstituisan osamnaesti saziv Bundestaga. On smatra da to pokazuje da je Srbija na listi prioriteta Nemačke i da postoji interes da se nastavi sa produbljivanjem saradnje dva parlamenta, posebno kroz rad skupštinskih odbora i poslaničkih grupa prijateljstva. Međunaradona saradnja dve zemlje ima poseban značaj zbog prioriteta procesa evrointegracija za Srbiju, na čemu, prema rečima Stefanovića, cela zemlja naporno radi. On je naglasio da je Srbiji put ka Evropskoj uniji važan, prvenstveno zbog njenih građana i poboljašanja njihovog životnog standarda.\nStefanović je istakao da bi podrška Nemačke za našu zemlju bila od izuzetne važnosti, jer bi na taj način bila poslata poruka ohrabrenja srpskom narodu posebno zbog trenutka u kojem se Srbija nalazi i činjenici da idemo u susret odluci o održavanju Međuvladine konferencije o početku pregovora, za koju se nada da će biti doneta 20. decembra, na sastanku Evropskog saveta. Predsednik Stefanović je izrazio zadovoljstvo zbog pozitivnog Izveštaja Evropske komisije o napretku Srbije, smatrajući posebno značajnim deo izveštaja u kome je rad Narodne skupštine ocenjen pozitivno i to u segmentu transparentnosti rada, donošenja nekoliko važnih i sistemskih zakona kojima se nacionalno zakonodavstvo usklađuje sa evropskim pravnim tekovinama i vidnom poboljšanju u postupku parlamentarnog nadzora nad izvršnom vlašću.\nPoslanica nemačkog Bundestaga, Maria Flahsbart naglasila je da razume koliko je težak put kojim naša zemlja prolazi, jer je njime, svojevremeno, prošla i Nemačka i istakla koliko je napora bilo potrebno uložiti kako bi se stiglo do cilja.\nPredsednik Narodne skupštine upoznao je delegaciju Bundestaga sa formiranjem Parlamentarnog odbora za stabilizaciju i pridruživanje i istakao da su definisani važni počeci u procesu pregovora sa EU.\nKomentarišući aktuelnu situaciju na Kosovu i Metohiji, predsednik Stefanović je podsetio da je Srbija potpisivanjem Briselskog sporazuma stvorila prekretnicu u postizanju održivog rešenja, prihvatljivog za sve strane, za šta se Republika Srbija maksimalno i dosledno zalaže. Stoga je predsednik Parlamenta, zamolio nemačku stranu za podršku u ostvarivanju prava pripadnika srpske zajednice na Kosovu i Metohiji, imajući u vidu prisustvo Nemačke u međunarodnim misijama na Kosovu i Metohiji, ali i autoritet koji ova zemlja uživa u međunarodnoj zajednici. Stefanović je izneo mišljenje da Vlada Srbije čini velike napore da se odredbe Brisleskog sporazuma sprovode na terenu, kao i da se naša zemlja svojim potpisom na to i obavezala.\nCilj Srbije je bio i ostao spremnost da se neumorno sprovode reforme, značajne za našu zemlju i građane, a posebno sigurnost i garancija normalnog života za sve koji u njoj žive, rekao je Stefanović.\nPoslanica nemačkog Bundestaga Maria Flahsbart upoznala je predsednika Narodne skupštine sa programom stažiranja, dodele stipendije za 5 studenata iz Srbije i izrazila zadovoljstvo što se i Narodna skupština Republike Srbije odlučila da primi dva studenta iz Nemačke. Uzajamna saradnja dva parlamenta dovešće do boljeg upoznavanja naša dva naroda, ocenjeno je zajednički.\n„Vaši mladi ljudi su veličanstevi i ovo je veličanstevna zemlja“, zaključila je poslanica Budnestaga, na kraju sastanka sa predsednikom Stefanovićem.


Labudović: Konačno dočekali da ugostimo Vučića u Srpskoj kući\nTanjug 1. novembra 2020. 10:48\nPODGORICA – Direktor Srpske kuće u Podgorici Emilo Labudović, koji je danas ugostio predsednika Srbije Aleksandra Vučića u toj ustanovi, istakao je da je posebno srećan i ponosan što su konačno dočekali da gost u Srpskoj kući bude čovek koji je najzaslužniji za njeno uspostavljanje.\n„Poseta predsednika Vučića i Milorada Dodika nije samo čast, već i\nohrabrenje da nećemo ostati sami, na margini, već da ćemo deliti uspešnu sudbinu sprskog nraoda na ovom prostoru“, rekao je Labudović novinarima.\nOn je pozvao sve kulturne, naučne stvaraoce širom srpskog prostora da znaju da su im u vrata Srpske kuće uvek otovrena i da su uvek dobrodošli da se tu predstave.\n„Nama je potrebno da, osim političkih veza koje se čvrsto uspostavljaju, uspostavimo i emotivne i kulturne veze, jer je mnogo toga pokidano i da se Srbi svuda, na svakom mestu na balkanskom prostoru i svuda u svetu osećaju kao svoj na svome“, rekao je Labudović i dodao da su u Srpsku kuću dobrodošli svi koji misle dobro srpskom narodu.\nNa obećanje predsednika da će pokloniti 300 knjiga iz lične biblioteke, kao i da će se pobrinuti za donaciju još 700 knjiga, Labudović je dodao da bi to bio veliki doprinos, ali i podsticaj da uslede i druge donacije, kako bi srpski kulturni prostor bio dostupan svim građanima Crne Gore.


Planetarna dešavanja do kraja novembra 2016. godine » Astro portal\nOznake:astro dešavanjanovembar 2016.prognozastudeni 2016.\nTokom meseca novembra veću astrološku promenu doneo je Mars, prešavši u znak Vodolije uneo je i drugačiju energiju, pre svega dinamičniju i aktivniju nego što je to bio slučaj tokom njegovog boravka u znaku Jarca.\nMars u Vodoliji je poznat po svojoj smelosti, adrenalinskom impulsu i neverovatnoj energiji, kada se radi o realizaciji ciljeva i ideja koje je sebi zacrtao. Pod ovim tranzitom je gotovo nemoguće ostati statičan i pasivan, jer Mars u Vodoliji predstavlja impulsivan nagon za promenom i brzom reakcijom.\nVodolija je pre svega intelektualan i mentalan znak, što ovom Marsu daje jak um i naglašene komunikacione veštine. Obično oko sebe ima krug istomišljenika, koji sa njim dele isti pravac i ideju, ali ako to nije slučaj za njega to neće predstavljati problem, jer je on pre svega samo svoj. Koliko se god odlično snalazio u timskom radu, toliko je produktivan i uspešan i kada je sam.\nMars će u znaku Vodolije ostati do sredine decembra, i kroz ovaj tranzit će proći neoštećeno i nepovređeno, jer uz sebe ima Saturna, Jupitera i Urana, sa kojima će graditi skladne aspekte krajem meseca. Mnogi će zbog toga osetiti lakoću delovanja i mogućnost da samoinicijativom ostvare uspeh na raznim poljima.\nU ovom periodu ključ uspeha predstavlja preuzimanje rizika i prepoznavanje idealnog trenutka za realizaciju ličnih i poslovnih planova. Oni koji budu spremni da bez straha prate svoj unutrašnji poriv, i da rade u skladu sa njim, mogu očekivati podršku ovog Marsa.\nZa mnoge će ovo biti period promena, ali i novih šansi koje će zahtevati prilagođavanje i sposobnost brzog reagovanja na novonastale okolnosti, jer samo najsnalažljiviji i najsmeliji mogu uspešno ostvariti ono čemu teže, te na kraju dobiti i više nego što su očekivali.\nMars u Vodoliji prvenstveno aktivira fiksne znake (Bik, Lav, Škorpion i Vodolija) druge dekade, i njima pruža jak vetar u leđa i dodatnu energiju da na mnogim životnim poljima zablistaju.\nKada su ljubavne i emotivne teme u pitanju, Venera u Jarcu će imati glavnu reč. Ulaskom u ovaj znak donosi dozu ozbiljnosti, ali i sumnje, kada se radi o ljubavnim i bračnim odnosima.\nSa Venerom u Jarcu se prisećamo nekih starih vremena, događaja i trenutaka iz prošlosti. No, njen zadatak nije da probudi loše duhove prošlosti već da nam ukaže na lekcije iz nekih prethodnih perioda, kako bi iz njih izvukli pouke i na taj način poboljšali odnose u kojima smo sada.\nSusreti sa prošlim ljubavnim pričama mnogima mogu ponovo uzburkati osećanja i doneti one čuvene leptiriće u stomaku. Međutim, konkretan odgovor na pitanje – vredi li se vratiti na nešto staro, dolazi već narednog meseca sa retrogradnim Merkurom, koji će svoje kretanje unazad, takođe, započeti u znaku Jarca.\nVenera u Jarcu krajem meseca gradi nekoliko intenzivnih aspekata. Pre svega konjukciju sa Plutonom, a u isto vreme i kvadrat sa Jupiterom iz znaka Vage. Ovi aspekti mnoge veze mogu dovesti do odlučujuće tačke, gde će glavna nedoumica biti postavljanje odnosa na viši nivo ili pak rušenje.\nPrevelike želje i očekivanja su u igri, pa će se mnogi zapitati da li u postojećim odnosima napreduju i sebe izgrađuju na pravi način ili nazaduju. Ovi aspekti su kardinalne odnosno nagle prirode, što sa sobom nosi dosta ishitrenih i brzopletih odluka.\nVenera i Uran će biti u kvadratnom aspektu zadnje nedelje novembra što dodatno može destabilizovati atmosferu i dovesti je do usijanja. Kada su ove dve planete u nepovoljnom odnosu, donose stresnu energiju punu iznenađenja i neočekivanih obrta. Uran predstavlja veoma bučan alarm u čoveku, koji ga budi iz najdubljeg sna, pojačavajući težnje za promenom i rušenjem postojećeg stanja.\nLjubavni odnosi u ovom periodu mogu biti podložni stresnim i konfliktnim situacijama, gde samo sitnica može izazvati nagle prekide i dodatno zaoštriti međuljudske odnose. Zbog toga je preporučljivo dobro razmisliti pre donošenja bitnih odluka, jer već sa retrogradnim Merkurom u decembru, rezultati ishitrenih poteza sa sobom donose i određene posledice.\nVenerinim aspektima u novembru su najpodložniji kardinalni znaci (Ovan, Rak, Vaga, Jarac) prve i druge dekade. Što se tiče promenljivih znakova (Blizanac, Devica, Strelac, Ribe), oni su u toku novembra najviše pod uticajem Merkura u znaku Strelca, koji će graditi konjukciju sa Saturnom i kvadrat sa Neptunom. Ovi aspekti mogu doneti pasivniju atmosferu, pad energije, ali i fokusa i koncentracije, a što može dovesti do problema u komunikaciji i razumevanju.\nMerkur u Strelcu je po prirodi otvoren, elokventan, sa velikom težnjom za saznanjima i širenjem svog duha. Međutim, kada je u jakom odnosu sa Saturnom, može doneti osećaj kolapsa i beznađa, kao i pesimistično sagledavanje situacija i kontakata sa ljudima, što čoveka blokira da napreduje i da stvara.\nOva negativna atmosfera se menja prelaskom Sunca u znak Strelca (od 22. novembra), što mnogima može doneti povoljnije i pozitivnije okolnosti, koje će ih brže odvesti do ostvarenja ličnih planova i želja.\nMeđutim, veće promene i konkretnija dešavanja za promenljive znake stižu sredinom decembra, kada Mars pređe u znak Riba, a do tada ovaj pasivniji period treba iskoristiti za razmišljanje i pravljenje planova za bolju budućnost.


Tusk: EU nadomak zatvaranja ruta kojima se krijumčare ljudi sa Mediterana\nPredsjedavajući Evropskog vijeća Donald Tusk izjavio je da je današnji samit šefova država 28 članica bloka u malteškoj prijestonici Valletti spreman da usvoji značajne mjere na zatvaranju rute ilegalne imigracije preko središnjeg Mediterana na kojoj hiljade ljudi pogine u pokušaj da stigne u Evropu iz Libije.\nČelnik EU je ovo izjavio nakon razgovora s italijanskim ministrom vanjskih poslova Paolom Gentilonijem.\n" Mogu vas uvjeriti da smo nadomak zatvaranja ruta kojima se krijumčare ljudi, dok se predviđa da će s dolaskom toplog vremena porasti broj utapanja imigranata u Mediteranu", kazao je Tusk.\nOn je rekao i da EU to duguje prije svega onima koji pate i rizikuju svoje živote.\nVećina migranata koji dolaze iz Libije su ekonomski migranti sa malo šansi da im se odobri azil, prenosi Associated Press.


DNS: Balaban se licemjerno poziva na interese građana | Banjaluka.net\nDNS: Balaban se licemjerno poziva na interese građana\nGradski odbor DNS-a Banjaluka saopštio je danas da je Predsjedništvo ovog odbora u petak, 14. jula, donijelo odluku o pokretanju inicijative za isključenje Budimira Balabana iz stranke, a da je Balaban poslao pismo medijima u kojem saopštava da napušta DNS tek nakon što je saznao za ovu odluku Predsjedništva.\nIz banjalučkog DNS-a navode da odluku o Balabanovom isključenju treba da potvrdi Predsjedništvo DNS-a na sjednici koja je zakazana za četvrtak, 20. jula, te da je DNS danas dobio dopis članova Budimira Balabana, Nenada Šibarevića i Stojana Vukajlovića u kojem navode da napuštaju stranku i podnose ostavke na funkcije u stranci.\nIz Gradskog odbora negiraju Balabanove optužbe da je odbor u “vlasništvu par ljudi”, te ističu da je upravo Balaban od partije pokušao da napravi privatnu političko-interesnu grupaciju postavljajući sebi bliske kadrove na najodgovornije funkcije u gradskoj upravi.\nNavode da je Balaban gradonačelniku Banjaluke Igoru Radojičiću, bez saglasnosti kadrovske komisije DNS-a, nedavno dostavio ličnu listu kadrova za funkcije rukovodilaca gradskih preduzeća i institucija, kao i da je na izborima 2016. godine, iako je bio nosilac liste, forsirao samo svoje bliske kandidate, ponašajući se kao da ostalih kandidata nema.\n“Imajući ovo u vidu, može se konstatovati da je licemjerno da se Balaban, čovjek koji je zahvaljujući DNS-u na funkcijama u Gradskoj upravi proveo punih 17 godina, danas poziva na `interese građana, privrednika, akademske zajednice, kulturnih i sprotskih radnika, novinara i drugih profesija`”, dodaje se u saopštenju.\nIz banjalučkog DNS-a pitaju Balabana zašto do sada nije zastupao interese građana i stranke koju je predstavljao i šta je za tih 17 godina konkretno uradio za interese građana.\nGradska organizacija DNS-a zahvalila je Nenadu Šibareviću i Stojanu Vukajloviću na dosadašnjem radu i angažmanu u sprovođenju politike DNS-a.\n“DNS je partija u kojoj se poštuju najviši demokratski principi i u kojoj interesi pojedinaca ne mogu biti važniji od interesa stranke i građana. DNS će i dalje sprovoditi dosljednu politiku čuvanja prirodnih resursa, jačanja organa i institucija Republike Srpske i poštovaće volju građana iskazanu na demokratskim izborima”, zaključuje se u saopštenju.\nPredsjednik Skupštine grada Banjaluka Budimir Balaban i odbornici Nenad Šibarević i Stojan Vukajlović juče su u otvorenom pismu saopštili da su napustili DNS i podnijeli ostavke na sve funkcije u stranci.


Lažna Istina :: Sport :: Đoković pobedio u Pekingu\nPeking 11. 10. 2015\nĐoković pobedio u Pekingu\nPeking - Najbolji teniser sveta Novak Đoković odbranio je titulu na Otvorenom prvenstvu Kine, a do šestog trijumfa na turniru u Pekingu stigao je posle pobede protiv Španca Rafaela Nadala u dva seta, sa 6:2, 6:2.\nBio je to njihov 45. međusobni meč, čime su dodatno podigli lestvicu najvećeg rivalstva u istoriji tenisa, a Đoković je zabeležio 22. pobedu. Šansu da izjednači rezultat imaće na mestersu koji je danas počeo u Šangaju, ukoliko obojica stignu do finala, jer nisu u istoj polovini žreba.\nĐokoviću je ovo bilo 82. finale u karijeri i 56. trofej, a usput je oborio još jedan rekord, jer je prvi teniser ikada koji je u jednoj sezoni odigrao 12 uzastopnih mečeva za titulu. Ove godine do finala nije stigao samo na najlakšem turniru iz serije 250, koji je u januaru igran u Kataru. Tada ga je u četvrtfinalu savladao Hrvat Ivo Karlović.\nDo 29. pobede zaredom u Pekingu srpski teniser je stigao za sat i po, a od 22 pobede protiv Nadala ova mu je bila najlakša, jer Španac u međusobnim duelima nikada do sada nije izgubio sa samo četiri osvojena gema.\nNačin na koji je Đoković stigao do trofeja bio je impresivan, jer je u pet mečeva izgubio samo 18 gemova, a samo je David Ferer u polufinalu uspeo da u jednom setu osvoji tri gema. Na taj način je rivalima poslao zastrašujuću poruku uoči poslednje dva mastersa i masters finala.\nU kojoj meri je Đoković trenutno neprikosnoveni vladar svetskog tenisa, najbolji može da se zaključi po današnjem finalu, u kome je velikana kakav je Nadal savladao praktično rutinski, kao da je reč o protivniku iz prvog kola.\nŠta će se dešavati u borbi za titulu moglo je da se zaključi već na startu, jer je Đoković bez većih problema napravio brejk već u prvom gemu. Jedinu priliku da bar malo zapreti Nadal je imao u šestom gemu, kada nije iskoristio dve vezane brejk šanse, posle čega do kraja meča nije imao više ni jednu priliku da Novaku oduzme servis.\nNemoć španskog tenisera da bar pruži jači otpor prvom igraču sveta vidi se i u tome što je izgubio četiri od svojih osam servis gemova. Tako je prošao tek malo bolje od prethodnih Novakovih protivnika u Pekingu, koji su izgubii više od 60 odsto gemova u kojima su imali prednost početnog udarca.\nOvom pobedom, Đoković je odbranio 500 poena, pa će se na ATP listi ponovo vratiti preko granice od 16.000 poena. Na turniru u Šangaju imaće piliku da dodatno popravi taj rekord, jer nikada niko nije imao 16.000 poena, pošto je lane u polufinalu izgubio od Rodžera Federera i brani samo 360 poena.


Narodno pozorište Sterija gostuje na velikoj sceni Narodnog pozorišta u Beogradu - eVršac\nNarodno pozorište „Sterija“ održalo je danas konferenciju za medije povodom gostovanja predstave „Falstaf – vesele žene vindzorske“ Viljema Šekspira, u režiji Darijana Mihajlovića, na velikoj sceni Narodnog pozorišta u Beogradu.\nNovinarima se prvo obratio Trajan Kačina, član veća za kulturu, koji je izrazio veliko zadovoljstvo što predstava koja je otvorila festival klasike i dobila nagradu za specijalnu glumačku igru, posle dužeg vremenskog perioda, ponovo uspostavlja saradnju sa Narodnim pozorištem u Beogradu.\nOn je naglasio da Grad Vršac podržava rad pozorišta i da je zadovoljan kako uspesima samog pozorišta, tako i glumačke ekipe, koja je jako bitna za kvalitet predstava.\nPotom je Tamara Tamči Toskić, inače glumica u predstavi „Falstaf“, rekla da je ovo jedna velika komedija, u kojoj je zastupljen celokupan glumački ansambl pozorišta i da svi glumci vole da igraju ovu predstavu. To je verovatno i razlog što je ona jako posećena i posle dužeg vremena i učenici srednjih škola dolaze da je gledaju.\nNa kraju se medijima obratila i direktorka pozorišta, Snežana Udicki, koja je najavila učestvovanje predstave „Suze svetog Lavrentija“ po tekstu Nikole Stanišića, a u režiji Saše B. Latinovića na festivalu UPAD koji se održava u Novom Sadu u maju mesecu.\nFestival je inače nov na pozorišnoj mapi Srbije, a osnovna ideja „Upada” je promovisanje i popularizacija pozorišne umetnosti za mlade, a sve predstave u programu izabrali su aktivni mladi gledaoci.\nFestival će biti održan od 9. do 15. maja 2022. godine u Fabrici SKCNS-a, u okviru programskog luka Budućnost Evrope, koji je deo programa „Novi Sad – evropska prestonica kulture“.\nPredstava Narodnog pozorišta „Sterija“ se našla u selekciji pored predstava iz Irske, Španije i Hrvatske i na ovaj način će biti deo programa u Novom Sadu, koji je ove godine centar kulturnih zbivanja, ne samo u našoj zemlji, već i šire. „Suze svetog Lavrentija“ će 10. Maja otvoriti festival „Upad“.


Dodik je razgovarao sa Eskobarom i otcepljenju Srpske\nDODIK SA ESKOBAROM I O OTCEPLJENJU RS: To je pitanje koje se samo nameće\n30. 09. 2021. u 22:00\nSRPSKI član Predsedništva BiH Milorad Dodik rekao je na konferenciji za novinare da je danas razgovarao sa izaslanikom Stejt departmenta za zapadni Balkan Gabrijelom Eskobarom, dodajući da se razgovaralo i o pitanju otcepljenja Republike Srpske.\nDodik je istakao da se otcepljenje Srpske samo nameće.\n- U BiH je nemoguće napraviti dogovor, ali mi poštujemo Dejtonski sporazum, rekao je Dodik, prenela je RTRS.\n- Postoje i oni koji su to problematizovali, ali ovakva inicijativa je definitovno dobrodošla i mi ćemo nastaviti u tom pravcu. Svaka inicijativa koja dovodi do otvaranja granica dobrodošla je, kako god da se ona zvala, dodao je Dodik.\nOn je rekao i da su razgovarali na zahtev Eskobara.\n- Dotakli smo se i ostalih važnih pitanja kao što je potreba stabilizovanja političke situacije u BiH, koja već dugo živi u "nepravu" i u kojoj postoji visoki predstavnik koga mi ne priznajemo. Gospodin Eskobar, naravno, podržava ulogu visokog predstavnika. Ne plašim se sankcija, već sam pod američkim, rekao je Dodik.\nDodik je kazao da je prošlo vreme u kojem će Republika Srpska da trpi intervencionizam međunarodne zajednice, koji je po pravilu bio uperen protiv Srpske i Dejtonskog sporazuma, prenela je RTRS.\nOn je danas razgovarao i sa predsednicom Evropske komisije Ursulom fon der Lajen, od koje je tražio kandidatski status i ublažavanje 14 evropskih zahteva.\nDodik je naveo da je razgovarano i o ekonomskim pitanjima, podsećajući da je EU ranije sačinila ekonomsko-investicioni paket za zapadni Balkan, za koji je BiH prije nekoliko mjeseci utvrdila projekte.\n- Jedan od njih je i izgradnja auto-puta od Doboja do Vukosavlja, tako da se ne bi desilo da danas otvaramo most u Svilaju do kojeg dolazi magistralni putevi, konstatovao je Dodik i dodao da je na sastanku rekao da je potrebno ubrzati realizaciju ovih projekata.\nMilorad Dodik RS BiH BiH vesti RS vesti Gabrijel Eskobar


Osobe tipa Izvršilac predstavnici su tradicije i reda – koristeći svoja shvatanja o tome šta je ispravno, šta pogrešno, a šta društveno prihvatljivo, oni doprinose čvršćem povezivanju porodica i društvenih zajednica. Prihvatajući vrline poštenja, predanosti i dostojanstva, Izvršioci su cenjeni zbog svojih jasnih saveta i smernica, a u teškim trenucima oni rado preuzimaju vođstvo. Ponosni na svoju sposobnost zbližavanja ljudi, Izvršioci često preuzimaju ulogu organizatora i naporno rade kako bi svi zajedno učestvovali u proslavama lokalnih događaja ili očuvanju tradicionalnih vrednosti pomoću kojih se porodice i zajednice drže na okupu.\nPotražnja za takvim vođama je visoka u demokratskim društvima, a budući da čine barem 11% stanovništva, nije ni čudo što su mnogi čuveni politički i poslovni lideri širom sveta bili osobe tipa Izvršilac. Kao osobe koje čvrsto veruju u vladavinu zakona i autoritet koji se mora zaslužiti, Izvršioci predvode ličnim primerom, pokazujući predanost i svrsishodno poštenje, potpuno odbacujući lenjost i varanje, naročito kada je posao u pitanju. Ako iko smatra da je težak, fizički rad odličan način da se izgradi karakter, onda je to osoba tipa Izvršilac.\nIzvršioci su svesni svoje okoline i žive u svetu jasnih, proverljivih činjenica – sigurnost u sopstveno znanje znači da se, čak i kad su suočeni sa snažnim otporom, čvrsto drže svojih principa i forsiraju jednu jasnu viziju onoga što jeste i onoga što nije prihvatljivo. Osim toga, njihovi stavovi nisu samo prazne reči, jer su Izvršioci više nego spremni da se upuste i u najzahtevnije projekte, poboljšavajući akcione planove i do sitnica se organizujući u hodu, zahvaljujući čemu se i najsloženiji zadaci čine jednostavnim i rešivim.\nMeđutim, Izvršioci ne rade sami, već očekuju da im se njihova pouzdanost i radna etika uzvrate – ljudi sa ovim tipom ličnosti ispunjavaju svoja obećanja, a ako ih partneri ili podređeni ugroze svojom nesposobnošću i lenjošću, ili još gore, nepoštenjem, ne ustručavaju se da pokažu svoj gnev. Tako mogu steći reputaciju nefleksibilnosti, ali ne zbog toga što su Izvršioci povremeno tvrdoglavi, već zato što zaista veruju da društvo funkcioniše upravo zahvaljujući ovim vrednostima.\nIzvršioci su klasičan primer uzornog građanina: oni pomažu svojim komšijama, poštuju zakon i nastoje da sve oko sebe podstaknu na aktivno učešće u zajednicama i organizacijama koje su im toliko drage.\nGlavni izazov za Izvršioce sastoji se u tome da shvate kako svi ne slede isti put niti doprinose na isti način. Pravi vođa prepoznaje snagu pojedinca i snagu cele grupe i pomaže da se ideje svakog pojedinaca uzmu u razmatranje. Na taj način, Izvršioci dolaze do svih raspoloživih činjenica, te su u stanju da napad povedu u smeru koji svima odgovara.


Suvlasnici ovog preduzeća su Grad Banjaluka i Društvo sa ograničenom odgovornošću za energetiku i ekologiju „IEE“ Banjaluka sa omjerom 49 naprema 51 odsto.\nIako se obe strane o tom pitanju nisu htele izjasniti kako nezvanično saznaje Srpskainfo dobit u prvoj godini rada ovog preduzeća bi trebalo da bude oko milion maraka.\n– Na nekoj od narednih sjednica planirano je da kao redovna tačka dnevnog reda bude informacija o protekloj sezoni, stanje na mreži te finansijski izvještaj – rekli su dobro upućeni u ovu tematiku, piše Srpskainfo.\nIz Eko-toplane su poručili da ostvareni rezultati u prethodnom periodu pokazuju da su postali samoodrživo i funkcionalno preduzeće sa stabilnim izvorima toplotne energije koje na vreme izmiruje obaveze i koje je u prethodnoj poslovnoj godini ostvarilo pozitivan finansijski rezultat.\nIako su rekli da se radi o pozitivnom finansijskom rezultatu nisu precizirali koliki su tačno bili prihodi, a koliki rashodi, odnosno koliki je tačno bio plus u proteklom periodu.\nPoručili su da će Informacija o radu Eko-toplane za 2018. godinu biti dostavljena Gradu do kraja aprila, tako da se najranije može očekivati da u maju odbornici, a samim tim i javnost sazna kakav je bio dosadašnji rad ovog preduzeća.\n– Posebno smo ponosni na činjenicu da je grejna sezona 2018/2019, prva nakon rata u kojoj je komunalno preduzeće koje se bavi proizvodnjom i isporukom toplotne energije u Banjaluci potpuno samostalno, sopstvenim sredstvima, bez pomoći Grada i Vlade RS, na vreme obezbedilo dovoljne količine energenta za potrebe grejanja grada –rekli su u ovom preduzeću.\nKazali su da je to omogućeno, prvenstveno, promenom energenta odnosno prelaskom na biomasu.\n– Osim ostvarenih pozitivnih efekata koji se ogledaju kroz finansijske uštede, jer je proizvodnja toplotne energije iz mazuta skuplja za preko 60 odsto u odnosu na proizvodnju na drvnu sečku, a pored toga ostvareni su i pozitivni efekti na životnu sredinu – dodali su u Eko-toplani.\nGradonačelnik Igor Radojičić je rekao da se nada da će konačno dobiti izveštaj o protoku prve grejne sezone iz novog preduzeća.\n– Bili smo nedavno u Eko-toplani i imali smo priliku da čujemo prve rezultate kada je u pitanju ova sezona. Po prvi put u nazad deset i više godina Grad u protekloj godini nije morao izdvojti nijednu marku za grejanje, a proteklih godina smo davali destine miliona maraka koje su vremenom narasli na skoro sto miliona maraka dugova stare Toplane koje još uvek treba vraćati – naveo je on.\nDodao je da je prema finasijskim rezultatima koji su njemu predstavljeni novo preduzeća ostvarilo dobit u protekloj poslovnoj godini.\n– Prihodi u bili veći od rashoda što je i bio cilj biznis plana kada je novo preduzeće osnivano – rekao je Radojičić, ali ni on nije želeo precizirati koliko je ta dobit iznosila.\nU izgradnju nove toplane je uloženo oko 30 miliona KM od čega je udeo Grada iznosio 15,6 miliona KM, koji je zatvoren kreditom Evropske banke za obnovu i razvoj, a ostatak drugog partnera.\nOSUMNJIČENI ZA PREVARU Nudili „dojave” rezultata, pa im uzeli 22.300 KM\nMILIČEVIĆ PROGLASIO POBEDU "Bitno je da je u Tesliću pobeđen strah"


RTCG - Radio Televizija Crne Gore - Nacionalni javni servis :: Region :: "Ostavka ili smjena"\nKURTI PORUČIO TAČIJU 22. 11. 2019. 11:44 >> 11:48 1\nKURTI PORUČIO TAČIJU\n"Ostavka ili smjena"\nLider pokreta "Samoopredjeljenje" Aljbin Kurti izjavio je da bi sa novom vladom Kosovo trebalo da dobije i novog predsjednika.\nAljbin Kurti je govoreći o predsjedniku Hašimu Tačiju, rekao da bi trebalo da podnese ostavku, jer bi u protivnom mogao da bude smijenjen, prenio je RTS.\nU emisiji "Otvoreno" albanske TV stanice Top čenel, Kurti je naveo da za učešće na sastanku u Draču, trebalo da zatraži saglasnost novog vladinog kabineta, kao i poslovne zajednice.\nGovoreći o razmjeni teritorija, kazao je da na Kosovu ima mnogo političara koji razgovaraju o razmjeni teritorija "odustajući od Sjevera", ali da Albanci nijesu spremni "da daju Mitrovicu zarad nacionalnog ujedinjenja".\n"Ne odustajemo od ujedinjenja, nijesmo promijenili koncept, ali jesmo način i strategiju, napravili smo političku računicu", rekao je Kurti i još jednom ponovio da je lično protiv balkanskog "mini-Šengena".


Teško oštećena nuklearna elektrana Fukušima\nOperateri u japanskoj teško oštećenoj nuklearnoj elektrani počeli su da ispuštaju preko 10 hiljada tona kontaminirane vode u okean kako bi oslobodili prostor u kontejnerima za vodu koja je još radioaktivnija. To je najnovije u nizu nastojanja da se pregrejani nuklearni reaktori stave pod kontrolu.\nGlavni sekretar japanskog kabineta, Jukio Edano, najavio je ranije danas taj plan na konferenciji za štampu rekavši da je taj korak „neizbežan“ kako bi se osigurala bezbednost. On je ranije rekao da je koja će biti ispuštena znatno manje radioaktivna od vode koja će biti prebačena u rezervoare, uglavnom iz reaktora broj dva nuklearke Fukušima.\nŠef Medjunarodne agencije za atomsku energiju, Jukia Amano, danas je na sastanku u Beču rekao da je katastrofa u elektrani Fukušima izazvala globalnu zabrinutost povodom bezbednosti nuklearne energije. Amano je istakao da su strogo poštovanje bezbednosnih standarda i transparentnost ključni za ponovno uspostavljanje poverenja u taj sektor energetike.\nIzvršni direktor kompanije Dženeral elektrik (GE), Džefri Imelt, čija je kompanija dizajnirala nuklearku Fukušima, rekao je tokom današnje posete Japanu da hiljadu inženjera iz njegove kompanije i partnerske kompanije Hitači radi na sprečavanju katastrofe.\nU moru oko elektrane Fukušima, u kojoj su sistemi za hladjenje u šest reaktora teško oštećeni tokom snažnog zemljotresa i cunamija, funkcioneri su već izmerili nivo radioaktivnosti hiljada puta veći od dozvoljenog. Ekipe za popravku su u subotu identifikovale kao mogući uzrok curenja pukotinu u basenu za skladištenje potrošenog nuklearnog goriva, u reaktoru broj dva. Višestruka nastojanja nisu uspela da zaustave to curenje.\nTokijska elektrodistribucija je u nedelju pokušala da zapuši pukotinu mešavinom piljevine, seckanog novinskog papira i plastičnog polimera koja višestruko uvećava volumen kada se stegne. Medjutim nivo radijacije u okeanu nije smanjen.\nElektrična kompanija danas je počela da sipa boju u radioaktivnu vodu u nadi da će tako pronaći gde voda curi, a funkcioneri ističu da će ponovo pokušati da prekinu dotok radioaktivne vode u okean kada budu utvrdili odakle ona dolazi.


Dsnas je potrebno, a i moguće ostvariti uspešno poslovanje uz fleksibilno radno vreme. Takvim pristupom bi se uštedelo i novca i živaca. Na ovaj način se najviše povećava produktivnost na samom poslu.\n"Jedna od najneproduktivnijih stvari koje radimo u čitavoj ekonomiji je migracija miliona osoba u centralne poslovne distrikte svakog jutra i njihov povratak kućama svake večeri – kada je njihov mozak sve što nam je potrebno".\nIako su još sredinom osamdesetih godina u svojoj knjizi "The third wave", Alvin i Heidi Toffler, prepoznali potrebu za fleksibilnim radnim vremenom sa ovakvom vrstom organizacije radnog vremena susrećemo se tek nekoliko godina unazad.\nFleksibilno radno vreme predstavlja oblik promenljivih radnih šema, za razliku od tradicionalnog fiksnog računanja radnog vremena, koje se vezuju za radno mesto u skladu sa potrebama zaposlenih i organizacije.\nUobičajno je poštovanje određene obavezne prisutnosti u kompaniji uz mogućnost kliznog vremena dolaska na radno mesto ili odlaska sa istog radi ispunjenja dnevnog, sedmičnog ili mesečnog planiranog salda radnih sati.\nU protekloj deceniji, napredak komunikacione tehnologije, trend "virtualne organizacije" uz pristup kompanijskim resursima sa udaljenih lokacija i sveprihvatljiviji "cloud computing", omogućili su da rad od kuće postane jedna od najzastupljenijih kategorija fleksibilnog radnog vremena.\nPrednosti za kompaniju i zaposlene\nIstraživanja pokazuju da su vodeće svetske kompanije, uvođenjem fleksibilnog radnog vremena u vreme recesije, efektivno smanjile neproduktivan rad, povećale zadovoljstvo zaposlenih, smanjile troškove poslovnog prostora, privukle i zadržale bolje kadrove, povećale produktivnost i smanjile potrebu za prekovremenim satima na radnom mestu. Koncept "Work-life" balans doneo je usklađivanje troškova prema potrebama poslovanja, povećanje efikasnosti usled boljeg planiranja privatnih potreba zaposlenog i smanjenje troškova transporta usled mobilnog radnog okruženja.


Dragan Gagi Jovanović: Uspeo sam da pobedim bolest bez operacije (VIDEO) - Naši u svetu\nObjavljeno 01/06/20 u 18:00\nPre dve godine, Jovanović je odlučio da napravi pauzu, zbog problema s kičmom, tačnije – diskus hernije.\nDiskus hernija je povreda međupršljenskog diska kičmenog stuba, pri čemu može doći do uklještenja nervnog korena, što izaziva izuzetno jak, prodoran bol. Ovo je bolest 21. veka, uglavnom nastala kao posledica savremenog načina života. Stručnjaci ističu da oko 80 odsto stanovništva pati od ovog problema u nekom obliku, piše portal “Nova.rs”.\n“Lekari ga obilaze svaka dva sata “, potresno svedočenje brata pretučenog…\nSkandal u bolnici u Lincu: Lekar napustio operaciju zbog termina u privatnoj…\nGagi Jovanović o ulogama i ćerki Anđeli koja je ostala u Londonu:”Čuvaju je…\nOvo se graniči sa fantastikom: Dok su joj hirurzi operisali tumor na mozgu, ona je…\nSrpska glumica Anđela Jovanović živi u Engleskoj: Nedostaje mi moj Beograd!\nUspeh srpskih hirurga: U Srbiji urađena prva transplantacija testisa, a druga ikada u…\n6G mreža prekriće Internetom celu PLANETU! “Šesto čulo” će ovako…


Bramerc: Opravdan razlog za kritiku rada Tužilaštva BiH – Zvornik Danas\nNaslovna/VIJESTI/Društvo/Bramerc: Opravdan razlog za kritiku rada Tužilaštva BiH\nGlavni tužilac Haškog tribunala Serž Bramerc izjavio je danas u Sarajevu da postoji opravdan razlog za kritiku rada Tužilaštva BiH, ali da bi bilo nepošteno reći da ta institucija ne radi na rješavanju slučajevima u kojima su Srbi žrtve.\nOdgovarajući na pitanje novinara kako komentariše nezadovoljstvo srpskih predstavnika udruženja žrtava rata zbog lošeg rada Suda i Tužilaštva BiH i neprocesuiranja zločina nad Srbima, Bramerc je rekao da „predstavnici udruženja žrtava nikad nisu zadovoljni jer imaju visoka očekivanja“.\nPrema njegovim riječima, ostale su još hiljade neprocesuiranih slučajeva i to je i razlog zašto udruženja žrtava na svim stranama nisu zadovoljna.\n„Zbog toga sam i održao sastanke sa predstavnicima Tužilaštva da bi se razjasnilo da nisu procesuirani samo slučajevi Bošnjaka i Hrvata, nego i desetine slučajeva gdje su Srbi žrtve. Imao sam produktivan sastanak i situacija je daleko od savršene jer postoji opravdan razlog za kritiku, ali bi bilo nepošteno reći da Tužilaštvo ne radi na slučajevima u kojima su Srbi žrtve“, kaže Bramerc.\nOn je naveo da je problem nestalih lica u BiH jedno od prioritetnih pitanja i za Haški tribunal, kao i za predstavnike udruženja žrtava rata.\nBramerc je pozvao nadležne u BiH da obezbijede intenzivniji nastavak potrage za nestalim.\nBramerc, koji je boravio u BiH u okviru redovnih konsultacija pred redovno izvještavanje Savjeta bezbjednosti UN, rekao je novinarima da je juče održao redovne sastanke sa predstavnicima bošnjačkih i hrvatskih udruženja žrtava, a da se danas sastao sa predstavnicima srpskih udruženja žrtava i nekolicinom tužilaca da bi razmotrili načine poboljšanja saradnje.\n„Jutros sam imao i veoma dug sastanak koji se odnosio na problem nestalih lica, pitanje koje je veoma visoko na listi prioriteta, ne samo za mene nego i za udruženja žrtava sa kojim sam imao sastanke. Predstavnici Tužilaštva, Međunarodne komisije za nestala lica /ICMP/ i Instituta za nestala lica BiH pokušali su da identifikuju načine za bolju saradnju jer još nije razjašnjena sudbina nekoliko hiljada lica“, naveo je Bramerc.\nOn je pozvao sve nadležne, posebno političke predstavnike u BiH, da obezbijede nastavak potrage za nestalima.\n„Pogledao sam brojne slučajeve, bilo je novih optužnica. Međutim, ima još na hiljade slučajeva koje treba ispitati na nacionalnom nivou i predstoji mnogo posla“, rekao je glavni tužilac Haškog tribunala.\nPredstavnici Organizacije porodica zarobljenih i poginulih boraca i nestalih civila, Saveza logoraša Republike Srpske i Udruženja žena žrtava rata Republike Srpske ponovo su danas u Sarajevu izrazili nezadovoljstvo radom Suda i Tužilaštva BiH, ali i rezultatima sastanka sa glavnim tužiocima Haškog tribunala Seržom Bramercom i Tužilaštva BiH Goranom Salihovićem.\nBramerc je danas završio posjetu Sarajevu, gdje je boravio u okviru priprema za redovni šestomjesečni izvještaj Savjetu bezbjednosti UN.\nkritika serz bramerc tuzilastvo bih